Bukedde Online - Bizinensi mukisa oba bumanyi?\nEngeri ejja okukuyamba okutaasa obudde ate okole ebisingayo obulungi\nMu ovakkedo mwe tukoze ekkolero lya kaawa\nBizinensi kye ki?\nEkigambo bizinensi okusinziira ku nkuluze ya Oxford Advanced Leaners', gwe mulimu ogw'okukola, okugula, okutunda n'okutambuza ebyamaguzi omuli ebikwatibwako n'engalo n'obuweereza nga gukolerwa ssente. Omulimu guno, omuntu aguyingiramu ng'asuubira okufuna oba okufiirwa.\nObumanyi kye ki? Omuntu yenna addukanya bizinensi ateekwa okuba n'obumanyi obumusobozesa okutuukiriza ekigendererwa ekyatandisaawo omulimu ogwo era ng'asobola okuguyimirizaawo nga gukola amagoba. Bizinensi eteekwa okuyingiza ennyo ate ng'efulumya kitono.\nBizinensi entuufu temala gasaasaanya ssente era yeewala okufiirizibwa. Emirimu gy'ekola giteekwa kuba gya mulembe era nga giri ku mutindo. Omutandisi oba addukanya bizinensi eno ateekwa okulaba nga buli muntu oba ekikozesebwa mu bizinensi kigiyamba okufuna amagoba buli kadde.\nOmukisa kye ki? Omukisa kwe kuba n'obusobozi okumalawo obwetaavu mu kiseera ekigere ate nga kituufu. Ssinga okozesa obusobozi buno, n'oggyawo obwetaavu, oba okozesezza bulungi omukisa era abakulaba bagamba nti, gundi waamukisa.\nOmukisa gutandikira wa?\nBuli muntu azaalibwa n'omukisa era nga twenkana. Wabula bwe tutandika obulamu, abamu bongera okulongoosa omukisa gwabwe okugeza okusoma. Naye waliwo abalala abayinza okusigala nga tebalongoosezza mukisa gwabwe.\nOyinza okuzaalibwa mu Amerika, eno nsi ngagga era buli omu yandirowoozezza nti oli waamukisa ggwe azaalibwayo, naye ate bw'oteefaako kulongoosa mukisa gwo guno, oyinza obutayambibwa era ng'obalibwa mu batalina mukisa.\nWano mu Uganda, Dr. Sulaiman Kiggundu yalaba obuzibu, mu Bannayuganda abasuubuzi. Bwe yakizuula nti, waliwo obwetaavu obwa ssente ez'amangu ng'ate si za buseere. Dr. Kiggundu kwe kutandika bbanka ekola bino: l Okuwola ssente mu kaseera akatono.\nAyiekho ali ku kibalo okuva mu kibinja kya University League\nEkyabadde ku Fufa nga Mujib gye wandiisa\nBannakenya bayingidde mu mpaka z'emmotoka enkadde\nGeero tava ku mulembe\nWekkaanye bino ngâ€™osiba penso


Bukedde Online - Kuuma olulimi obutatta bufumbo bwo nga tomanyi\nKuuma olulimi obutatta bufumbo bwo nga tomanyi\nGav't ereeta ebbago ly'etteeka ku bayimbi ne bannakatemba\nMwegendereze mu kusuubulagana ne South Sud...\nTARAKA kye kifundikwa omusajja ky’asumulula oba ky’aggya ku mukyala we mu bufumbo obuli mu mateeka nga baawukanye.\nAbagole Aminah ne Muhammad Kamoga ku mukolo gwabwe ogw’okwanjula.\nTaraka ekolebwa musajja ate ku mukazi kiyitibwa Iddah ekitegeeza okweyambula munno.\nSheikh Sulaiman Gugwa, Imaam ku Masjid Faibah ku Luwum Street annyonnyola ku nsonga eno: Taraka si kiwandiiko ng’abantu abamu bwe bayinza okulowooza, wabula ekyo ky’oyisa ku lulimi ng’okigamba munno, era ensangi zino abafumbo bangi baayawukana dda okusinziira ku mateeka g’Obusiraamu (Sharia).\nSheikh Salim Bbosa, omu ku basseeka abatuula ku kakiiko ka Sharia mu Kampala agamba nti, abantu abamu nga tebategedde basobola okuggyawo obufumbo bwabwe era ebbanga omu ly’amala ng’ayogera eri munne nti, ‘nkukyaaye, ontamye’ n’ebirala ng’ebyo, ‘taraka’ ebeera emaze okunywera.\n“Abantu newankubadde si bafumbo mu mateeka, abamu bayinza okukozesa enjogera nga nkugobye, nkukyaaye, ontamye n’ebirala ebyekuusa kw’ekyo era kasita omusajja ebigambo ebyo abiyisa ku lulimi lwe emirundi esatu olwo babeera bamaze okumalawo obufumbo bwabwe,” Sheikh Bbosa bw’annyonnyola.\nTaraka si nnungi eri abafumbo kubanga omubaka Muhammad (S.A.W) yagamba mu ku Surat Twalaq aya 1, Allah yategeeza omubaka Muhammad (S.A.W) okugamba abagoberezi be nti bwe mubanga muwadde abakyala bammwe ‘taraka’ mugibawe oluvannyuma lwa ‘Idda’.\nSurat Bakara Aya 229, Allah agamba nti, ‘Taraka za mirundi ebiri, omusajja okusigala ne mukyala we mu bulungi era bw’oba omutadde omusajja tokkirizibwa kumuggyako ebyo bye yamuwa.” Mu hadith emu, Omubaka Muhammad (S.A.W) yagamba nti mu byonna bikkirizibwa ‘sharia’ okutaηηana wakati w’abafumbo kye kisinga obukyawe mu maaso ga Allah.\nKino kitegeeza nti, Allah tayagalira ddala bantu baawukana ne bannaabwe era ng’omwami tannasalawo kutalaka mukyala we, kirungi ne basooka batabagana nga babuulirirwa ku nsonga yonna.\nSheikh Bbosa ayongerako nti, ‘sharia’ egamba omwami bw’aba atadde mukyala we, omukyala alina okutuula mu nnyumba okumala emyezi esatu ng’amulabirira nga bwe babadde mu nnyumba mu buli kimu.\nOmusajja talina kumufulumya nju okuggyako ng’amukwatidde mu bikolwa ebikyamu ebyesittaza okugeza obwenzi, omu ku bombi eddiini ye okukendeera, empisa z’omuntu okukyuka nga munne takyayinza kuzigumira n’ensonga endala.\nOBUKWAKKULIZO BWA TARAKA\n1 Omwami alina kumala kwatula emirundi esatu nga bw’abeera atadde mukyala we olwo ne baawukana obutaddiηηana.\n2 Ssinga omwami ata mukyala we omulundi ogusoose n’ogwokubiri, aba akyalina ebbeetu okumweddiza mu bbanga ly’okulindirira (Idda) nga terinnaggwaako. Era ssinga ebbanga ly’okulindirira liggwaako, wabula bombi ne basiima baddiηηane ekyo kibakkirizibwa awatali ngassi yonna.\n3 Kyokka, ssinga omusajja atalaka mukyala we emirundi esatu olwo aba takyakkirizibwa kumweddiza mu ‘Idda’ era baba tebakyayinza kufumbiriganwa okuggyako ng’omukyala amaze kufumbirwako musajja mulala naye n’amuta mu kyeyagalire.\nMu Surat Bakara aya 230, Allah agamba nti, omusajja bw’awa mukyala we ‘taraka’ omulundi ogwokusatu aba tali ‘halaal’ gy’ali okutuusa ng’afumbiddwa awalala nayo ne bamuta olwo omusajja aba asobola okuddamu okumwogereza era n’omukyala alina okuddamu okusaba ‘amahare’ amapya.\n4 Omukyala ali mu kiseera ky’okulindirira nga yalabagana ne bba mu nsonga z’obufumbo aba ateekwa okusooka okutukula entukula ssatu. Okumuta ng’avudde mu nsonga ez’ekikyala n’okukakasa nti tali lubuto.\n5 Omukyala awasiddwa kyokka n’ateebwa nga tebannalabagana ne bba kawasa talina ‘Idda’ era waddembe okufumbirirwawo nga baawukanye ne bba.\n6 Omukyala afi iriddwaako bba asaanye kumala emyezi ena n’ennaku kkumi olwo n’addamu okufumbirwa.\n7 Ssinga omukyala abeera lubuto omusajja n’amutalaka omusajja alina okusigala ng’alabirira omukyala ono ng’ali mu nnyumba eyo yennyini.


Bukedde Online - ‘Lwe baalumba Olubiri twatambuza bigere nga takisi zibuze’\n‘Lwe baalumba Olubiri twatambuza bigere nga takisi zibuze’\n‘Ekkanisa ye yatereka Nnamulondo nga Muteesa...\nEyasomosa Muteesa okuva mu Lubiri attottodde...\nKu olwo lwe baalumba Olubiri ekibuga Kampala kyasiiba n’okusula ku bunkenke, nga temuli mmotoka zitambula n’abantu nga batono nnyo.\nOMUTAKA Kasolo Sserunyiigo, omu ku bagoberera ebyafaayo bya Buganda agamba: Obote we yalumbira Olubiri mu May wa 1966 nali musomesa ku ssomero ly’Abasodokisi e Namuηηoona.\nNze nali mbeera Munyonyo, naye twatambuza bigere okuva e Namuηηoona okutuukayo, twayitirako ku Lubiri naye ng’abajaasi bateevuunya nga munyeera era ne tubeesega. Ng’Olubiri terunnaba kulumbibwa ebintu byali birungi mu Masaza ga Buganda ag’enjawulo.\nEndagaano ya 1900 yawa embuga z’Amasaza ettaka lya mayiro munaana, ate amagombolola gaabanga ne mayiro 49 nga ssente eziva mu ttaka ly’eggombolola eza busuulu nga zonna zigenda mu nsawo y’omwami w’eggombolola.\nWabula mayiro munaana ez’essaza zino omwami wa Kabaka owessaza nga y’azikozesa, era ng’omwami eyasinga okufunamu ye Mukwenda kubanga ettaka okwali amaduuka e Busimbi lyonna nga lya Ssaza.\nOwessaza yafunanga muno ssente okuva mu ttaka ng’alimirako, okulunda n’ebirala.\nKino kyabanga kikulu eri embeera z’abantu kubanga omwami wa Kabaka yawanga ekifaananyi ekirungi ate nga yeegombesa abantu nabo ne bakola ne bakyusa embeera. Wabula kati, Amasaza agamu ettaka lifuuse kawugiro, nga tewakyali we bayinza kukolera.\nOlubiri nga lumaze okulumbibwa mu 1966, buli kimu kyadobonkana, ettaka ly’embuga bwe baatandika okulikecula ate abantu ba Buganda ne baba nga tebakyalina kyakulabirako so nga kyabanga kikulu, olwo buli omu ng’ensi agiraba bubwe.\nOlw’ekitiibwa ekitandikira ku mwami w’essaza, abantu baabanga bawulize nga ky’ayogera tekiddibwamu kuba yabanga musigire wa Kabaka.\nKale bwe yabakubirizanga okukola nga teba ajeema, naye mu kiseera kino omwami w’essaza asobola okwogera ng’eno bwe bamuziimuula!\nAbaami b’amasaza n’amagombolola wakati wa 1950 ne 1960 baafunanga emisaala, owessaza yafunanga 1400/- wabula abamu zikka oba okusingawo okusinziira ku bantu abaabeeranga mu kitundu ky’okulembera.\nEnsimbi zino nga ziyamba owessaza okulambula essaza n’okukubiriza abantu okukyusa embeera.\nAte baminista ba Kabaka nga bafuna 3,333.3/-, nazo zaayambanga okutuuka ku bantu okubakubiriza okukyusa embeera zaabwe, kati ekitakyaliwo.\nAbantu okukyusa embeera walina okubaawo omukulembeze ate abatuukako nga bamussaamu ekitiibwa, nga bawuliriza ebyo by’ayogera.\nAbakulembeze ba Ssaabasajja okuva ku kyalo ku Mutongole okutuuka ku Ssaza ekitiibwa kyabwe kirina okuddawo olwo boogere ng’abantu bawulira.\nOkulabankana mu mukwano kimalamu munno amaanyi


Bukedde Online - Abanyakula amasimu g'abantu mu jjaamu Poliisi ebakutte\nAbanyakula amasimu g'abantu mu jjaamu Poliisi ebakutte\nOw’emyaka 70 bamututte ku poliisi lwa kugaana...\nBazudde emiwaatwa abagezigezi mwe bayita...\nPOLIISI yeezoobye n’abavubuka abagambibwa okubba abantu mu bulipanago ku nguudo z’omu Kampala bwe badde ekola ekikwekweeto okubafuuza.\nOmusirikale ng'aliko by'abuuza Zziwa ne Mubiru abaakwatiddwa ku nga babbira abantu mu jjaamu\nBino byabaddewo ku Mmande akawungeezi abasirikale okuva ku poliisi ya CPS bwe baagenze ku Ntebe Road ne bakwata abavubuka babiri okuli; Bernard Mubiru abeera e Kansanga ne Michael Zziwa oluusu eyeeyita Ssali abagambibwa okwenyigira mu kubba abantu n’okunyakula ebintu mu mmotoka naddala amasimu ne badduka.\nAkulira ebikwekweeto ku poliisi ya CPS, Ivan Nduhura yagambye nti okukola ekikwekweto kino kyaddiridde abavubuka okubba esimu n’ensawo ey’omu ngalo ku mukazi wabula abasirikale abaabadde balawuna ne babalengera ne bakwatako babiri.\n“Waabaddewo abavubuka abava mu bitundu nga Kisenyi n’e Nsambya ababadde bajja mu kibuga akawungeezi ne babba ebintu ku bantu naddala mu bulippagano bw'ebidduka obubeerawo era bwe twafuye okwemulugunya okuva ku mukazi eyabadde abbiddwa kwe kugendayo ne tukwatako babiri,” Nduhura bwe yategezezza.\nYagambye nti okukwata abavubuka bano waasooseewo kulwanagana nga bagezaako okukuba abasirikale wabula ne banywezako babiri abalala ne badduka kyokka nga bafunye ebibakwatako era essaawa yonna bagenda kubakwata.\nAbaakwatiddwa bakuumirwa ku CPS mu Kampala era bagguddwaako omusango gw’obubbi oguli ku fayiro SD: 81/09/04/2018.


Bukedde Online - Emigaso gy'okudda awaka nga bukyali\nAyagala okucakala ne muganzi wo mu ggandaalo lino weetegereze bino\nBwe nnalwala amagulu baze n'anzirukako\nABASAJJA abedda baakomangawo awaka mu budde okunywa ku caayi ow‛olweggulo. Era nga n‛omusajja anywa ku mwenge asooka n‛akomawo awaka nalyoka agenda okunywa.\nNaye ennaku zino abasajja abasinga bakomawo ng‛obudde buwungedde ate abalala bakomawo ku ssaawa 4:00 oba 5:00 ez‛ekiro ate abalala bakomawo matumbibudde n‛abamu okusulayo.\nOmuko gwa leero tugenda kusooka kwogera ku migaso gy‛omusajja okudda awaka nga bukyali.\nKino kitegeeza nti bw‛ava ku mulimu ku ssaawa 11:00 akomawo butereevu awaka.\nSigaanyi waliyo abaami ng‛emirimu gye balina gya kawungeezi, kale nga tebasobola kwewala kudda waka nga buyise. Katugambe abatunda emmere ekiro, abakola mu bifo nga bakolayo kiro.\nEkirala buvunaanyizibwa bwa mwami okulaba ng‛amaka ge matebenkevu. Naye kizibu okufuna emirembe n‛obutebenkevu nga teweefiirayo.\nEMIGASO EGY‛OKUDDA AWAKA NGA BUKYALI\n Okugyako ng‛omulimu gwo gukolebwa kiro, bw‛okomawo nga bukyali, n‛emikisa gy‛abantu okukola obubbi gibeera mitono. Sigaanyi waliyo abasobola okukola obubbi n‛emisana naye ebiseera ebisinga abakola obubbi babukola mu nzikiza.\n N‛ekirala bw‛odda ekiro n‛abantu boolese awaka obateeka mu buzibu. Balina okukuggulirawo ng‛okomyewo mu kukuggulirawo nabo basobola okufuna ekizibu.\n Bw‛okomawo nga bukyali, omukyala n‛abaana obawa obudde. Jjukira nti bw‛ova awaka ku makya n‛okomawo ng‛abantu bo beebase togenda kumanya bizibu oba ebirungi ebibaddewo awaka.\n Naye bw‛okomawo ekiro teri budde bwa kwogera. Bw‛omala okunaaba n‛olya emmere nga weebaka. Ate n‛abantu bo awaka babeera bakooye okulinda nga baagala kwebaka.\n Okudda nga bukyali kiyamba amaka okubeera obumu era n‛omukwano gweyongera wakati wo, abaana n‛omukyala.\n Bw‛okomawo nga bukyali ne munno amanya nti oyagala okubeera naye. Era afuba okulaba nti afumba emmere ennungi kubanga ayagala owoomerwe. Mu mbeera eyo akwetegekera bulungi n‛obwagazi abeera nabwo. Era kigambo kwegatta kitambula bulungi.\nBw‛okomawo nga bukyali,abaana bo bafuna obudde okukutegeera nga kitaabwe. Era bamanya nti obaagala kubanga okomawo kubeerako nabo. Mu mbeera eno bafuuka mikwano gyo era basobola okukubuulira ku bizibu bye balina era naawe n‛ofuna obudde okutegeera embeera zaabwe. Kikuwa n‛obudde okugunjula abaana bo. Ebiseera ebisinga abasajja omulimu gw‛okugunjula abaana baagulekera bakyala. Naye ate abaana bwe bamanya nti ne taata agunjula batereera mu mpisa.\n Okukomawo ekikeerezi kikosa bangi era ab‛awaka babeera mu kweraliikirira. Kuno tekubeerawo kiro kyokka naye buli lunaku. Bw‛ofuluma enju, abantu bo tebamanya oba okomawo oba tokomawo. Obunkeke obwo bwe busigala mu bwongo bw‛abawaka kibayisa bubi.\n Amaka agago ekiseera kituuka nga togategeera. Kubanga oyingira kiro ate ofuluma ku makya. Era n‛ebizibu bingi bisobola okubeerawo ng‛abaana okulaluka nga bamanyi nti kitaabwe tabeerawo, mukyala wo okutandika okwenda anti ng‛amanyi w‛oddira kimuwa akagaanya okukola obwenzi. Jjukira nti naye kati amanyi nti tolina budde bwe. Siganye omukyala alina okubeera omuguminkiriza naye ennaku zino abakyala abamu beenyigidde mu bwenzi.\n Omukyala bw‛abeera n‛omusajja naye ng‛akomawo kiro buli lunaku, omukyala atandika okulowooza nti omusajja ayinza okuba ng‛abeera wa mukyala mulala. Omukyala bwatandika okubeera n‛endowooza eyo, kiba kitegeeza tagenda kubeera na mirembe mu mutima gwe. Teri mukyala ayagala kufumba ne muggyawe.\nEbirowoozo bino bireetera omukwano gy‛oli okufuna ebituli. Era omuntu atali mwesigwa, bino bwe biyingira mu by‛omukyala ng‛omanya nti emirembe gigenda kuggwaawo mu maka.


Taata yasooka kunkolako byawongo n’ansobyako...\nOkulabulwa kuno kukoleddwa ekitongole kya Marie Stopes Uganda era nga bano bategeezezza nga bwe waliwo kkondomu za bika bibiri ezirambiddwaako ennamba okuli “19040205 ne 19050105” ezitatuukana na mutindo eziri ku katale Bannayuganda ze balina okugenderera.\nDr. Carole Ssekimpi akulira Marie Stopes Uganda yagambye nti ebika ebibiri bino bwe byazuuliddwa nga tebituukana na mutindo gwa kkondomu ezirina okubeera ku katale n’asaba buli muntu yenna alina kkondomu eziteereddwaako ennamba ezo okuzibatwalira, bamuddize ssente ze.\nDr. Medard Bitekyereza okuva mu kitongole ekivunaanyizibwa ku mutindo gw’eddagala eriteekebwa ku katale ekya National Drug Authority yagambye nti,\nbwe baakebedde kkondomu zino baazudde ng’ezimu zirimu ebituli so ng’endala zisobola okwabika singa omuntu abeera azikozesa ekintu ekiyinza okuteeka oyo\nabeera azikozesezza mu katyabaga k’okufuna olubuto n’endwadde z’ekikaba omuli ne siriimu.\nOno yannyonnyodde nti, bamaze okuyisa ebiragiro eri ekitongole kya Marie Stopes okulaba nga baffeffetta kkondomu zino okuva mu bitundu yonna gye baazigaba n’oluvannyuma babawe lipooti ku mmeka ze basobodde okununula n’ezo ezibadde\nzimaze okweyambisibwa abantu olwo bamanye eky’okukolera abantu.\nDr. Ssekimpi yayongeddeko nti mu kiseera kino bakolaganira wamu n’ekitongole kya National Drug Authority okukakasa nga kkondomu ezitatuukanye na mutindo teziddamu kufulumizibwa ku katale.


Bukedde Online - Minisita Bakkabulindi asiimye emirimu gya NCS\nOw'obulemu NCS emusiimye n'ekyapa ky'ettaka\nKirunda alaze Isinde bw'alina okukuumamu a...\nAdded 17th December 2016\nCHARLES Bakkabulindi Minisita omubeezi ow’emizannyo asiimye akakiiko ka National Council of Sports (NCS), akaddukanya emizannyo mu ggwanga olw’omulimu ogw’ettendo okuzza ebyemizannyo mu ggwanga ku mulamwa.\nCharles Bakkabulindi minisita omubeezi ow'emizannyo ng'ayogera eri abagenyi abeetabye ku kabaga akamalako omwaka akaategekeddwa ku woteeri ya Grand Imperial ku Lwokutaano nga December 2. (STEPHEN MAYAMBA)\nBakkabulindi okusiima kuno yakukoledde ku kabaga akamalako omwaka akaategekeddwa NCS ku woteeri ya Grand Imperial ku Lwokutaano nga Deceber 16 nga keetabiddwaako ebibiina byonna ebyamaliriza emisoso gy’okwewandiisibwa era ne bikakasibwa wamu n’ebyo ebinaatera okumaliriza.\n‘Ndi musanyufu n’omulimu ogukoleddwa NCS era kati ndaba gye tugenda tulabayo. Mpa amagezi abaddukanya emizannyo gino okweyambisa nnyo NCS kubanga yeebavunaanyizibwako nga nze bwe ngivunaanyizibwako. Twetaaga okukolera awamu nga ttiimu bwe tuba baakutuuka ku kiruubirirwa kyaffe okufuula Uganda kirimaanyi mu mizannyo,” Bakkabulindi bwe yategeezezza.\nYagenze mu maaso n'asiima abakulembeze b’ebibiina ebiddukanya emizannyo olwokukolera ku bugubi nga tebalina ssente zimala kukola ku byetaagisa byonna wabula ate ne bateekateeka bannabyamizannyo abaweesa eggwanga ekitiibwa nga bawangula emidaali n’ebikopo buli lwe bagenda okukiikirira eggwanga.\nDokita apasudde omukazi omufumbo gw'ajjanjaba\nOmusajja by'alina okwekkaanya okunyumisa akazannyo kali\nBakutte agambibwa okukuba Imaam w'e Bugiri amasasi


Abubaker Kawalya owa People Power awangudde obwa Sipiika bwe kibuga Kampala, Lukwago ne Besigye bibasobedde. - Watchdog Uganda\nAbubaker Kawalya owa People Power awangudde obwa Sipiika bwe kibuga Kampala, Lukwago ne Besigye bibasobedde.\nAbubaker Kawalya awangudde obwa Sipiika bwa KCCA\nKKANSALA akiikirira amambuka ga Lubaga Abubaker Kawalya olwaleero kitegerekese nti naye ayingidde mu byafaayo bye kibuga Kampala, oluvanyuma lw’okuwangula obwa Sipiika bwa KCCA mu kuvuganya okubadde okwa kassameeme.\nKawalya okuwangula kiddiridde ye kenyini okusalawo okujja nga omuntu atalina kibiina kyonna kimuwagira okujjako okwekwata ku kisinde kya People Power era afunye obululu 17, naddirirwa Doreen Nyanjura owa FDC afunye obululu 14, ate Muhammad Segiriinya naafuna akalulu 1 kokka.\nBino byonna bibaddewo ku kitebe kya KCCA mu Kampala ku lw’okuna, era nga okulonda kuno kukubiriziddwa omulamuzi Lilian Okello ow’okukkooti ya Buganda Road.\nOkulonda Sipiika kiddiridde olukiiko lwe ggwanga olukulu okukola enongosereza mu tteeka elifuga ekibuga Kampala ne lusalawo ba kkansala be baba beelondamu omuntu anaakubirizanga olukiiko lwe Kibuga era nga kati Kawalya yagenda okusookera ddala okulukubiriza.\nKino kikubye wala Omuloodi Erias Lukwago saako ne munywanyi we Dr Kiiza Besigye kubanga babadde mu lwatu bawagira Doreena Nyanjura awanguddwa.\nKigambibwa nti Kawalya mu kulonda kwa 2021 alina entekateeka y’okuvuganya ku kifo ky’obubaka bwa Palimenti obwa Lubaga North ekifo ekilimu Moses Kasibante.\nPastor Yiga: Bugingo, Senyonga will need me, God gave me a message about their fight\nElders ask Minister Tumwebaze to abolish Bagwere kingdom, king


Bukedde Online - Cranes tesumagira\nBakkabulindi owagira ani ku Mulindwa ne Kabenge?\nBobby asuubizza obuwanguzi e Namboole\nNKULISAAYO Cranes e Ndola gye yakalubidde ku bakyampiyoni ba Afrika (Zambia) wadde nga baagikubye ggoolo 1-0 ku Lwomukaaga. Kati Cranes bw’eba yaakuyitamu okugenda mu za Afrika ez’e South Afrika omwaka ogujja, yeetaaga kuwangula 2-0 nga October 13 e Namboole.\nObuwanguzi bwa ggoolo 2-0 e Namboole busoboka wadde nga si bwangu ku ttiimu nga Zambia. Ekisooka, abazannyi balina okwekkiririzaamu n’obutazannyisa kiwuggwe. Nga bwe baazannye e Zambia nga tebatya bassita n’e Namboole bwe balina okukola. Omupiira guno balina okuguzannya ng’ogwa bulijjo naye bwe banaakulembeza eky’okuyitamu, bajja kukola ensobi nnyingi ggoolo zibaleme nga bwe gwali ku Kenya omwaka oguwedde.\nCranes ngitendereza olw’eryanyi lye yalaze kuba enteekateeka si y’eyabadde ennungi ennyo. Simeon Masaba yagyegasseeko ebula ennaku bbiri esitule, ng’ava e Buyindi okugezesebwa. Ku mulundi guno, FUFA etandikirewo okugiteekateeka ng’egizannyisa emipiira egy’omukwano okusinga amaanyi okugaggyayo ng’ebula wiiki omupiira gubeewo.\nObuwagizi minisita Bakkabulindi bwe yalaze Cranes ng’egenda e Zambia, twagala abutandikirewo kati ng’akuba Pulezidenti Museveni akaama k’okusuula ttiimu y’eggwanga omukono. Cranes yeetaaga okugenda amangu mu nkambi n’abazannyi ab’awaka. Omutendesi Bobby naye yeetaaga ssente okulabanga emipiira egirimu bapulofeesono be ebweru.\nGeoffrey ‘Baba’ Kizito yazannye bulungi omupiira gwe ogwasoose mu Cranes. Ono ne bamusaayimuto banne, ‘Jjajja Waalu’ ne Moses Oloya baalaze Bobby nti alina kukulembeza mutindo gwa muzannyi okusinga obumanyirivu. Mu kifo ky’okutwala Patrick Ochan abugumya akatebe, kisingako okutwala abato nga Steven Bengo, Kizito Luwagga oba Gift Ali bayigire ku Wasswa, Mawejje ne Serumaga. Ochan aba tagasa nga wa katebe okuggyako okutondowala.\nBannayuganda balina omulimu gumu gwa kweyiwa Namboole nga October 13 bawe Cranes enduulu ereme kwekwasa kirala. Entalo mu liigi zireme kuyingizibwa mu Cranes kuba zigijja ku mulamwa. Olubimbi olwammwe lwa kuwagira Cranes eyigge ggoolo 2-0.\nSsaabalabirizi Ssentamu asikidde kitaawe\nPoliisi esitukiremu okulwanyisa abayaga\nAmagoba g'ennyaanya gatandikira mu nnassale\nMmengo ewadde ekiragiro ku ttaka lya Kabaka


Ensonga 10 eziwa Bobi Wine enkizo yokufuuka Pulezidenti. - fremer media\nEnsonga 10 eziwa Bobi Wine enkizo yokufuuka Pulezidenti.\nRobert Kyagulanyi Sentamu abasinga gwebayita Bobi Wine yomukubavubuka abakyuusa embeera zabwe okuvva kussa erinyomebwa okutuuka kweryo erimuweesa ekitibwa.\nKyagulanyi Sentamu yazalibwa mu 1982 era nga sekukulu aweza amakumi 38 zeyakalya, nga yazalibwa omugenzi Jackson Wellington Sentamu abasinga gwebayitanga Kivebulaya awamu nomukyaala nga kati mugenzi Nalunkuma. Kino no kimufuula omusajja omuganda ajjude.\nNga bweri enkola yaffe wano ku Fremer Media tukuletedde ensonga ezenjawulo kumi eziwa Bobi Wine enkizo yokufuuka omukulembeze wegwanga Uganda addako.\nEnsonga 10 ezenjawulo eziwa Bobi Wine enkizo yokufuuka Pulezidenti\n1. Bobi Wine muvubuka omuto atte nga mukoozi nga kino kimuletera okufuna obuwagizi mubavubuka abenjawulo kubanga nabo bagoberera omuntu oyo ali mu mulembe ogwo nabo gwebagobelera ate nga mukozi.\n2. Bobi Wine musajja wampisa, ekikyasinze okuwesa Bobi Wine etutumu mubyobufuzi nokwagala okuva mubantu zempisa omulenzi ono omuto zazenga ayolesa okuva mubuto bwe mpaka kati, Bobi Wine yemuntu eyalemwa okweraga era nga alaga nti ayaniriza bulimuntu kwosa nokusa mubuli omu ekitiibwa era nga kino kimuwaddenyo okwagalwa okuvva mubantu.\n3. Bobi Wine alina keyekoleddewo, obutafananako nga banabyabufuzi abalala, Bobi Wine yakula amanyi enaku ye era nga kino kyamuletera okubeera omukozi enyo era nga wano akoze ebintu binji ebyenjawulo omuli okuzimba amakka gge agasangibwa e Magere, Ekizimbe ki Semakokiro plaza, One love beach kwosa nebizimbe ebyenjawulo, kino no kiwa bulimuntu esuubi nti ono entebe abawakujiyingiramu nga mugaga era aba wakuwereza bantu.\n4. Bobi Wine tasosola mumawanga, kino azze akyoleka nga ye omuntu era nga avumirira nnyo obutali bwenkanya mumawanga nokwesosolegana, era kino ekyobutasosola mumawanga akyoleka lwatu, omukyala gweyawasa Munyankole, mikwano je okuli Nubian Li, Sir Dan Magic, kwosa nabalala bakolagana nabo bamuyambyeko nnyo okwolesa ekintu ekyobutasosola mumawanga.\n5. Bobi Wine enyimba zze zimuwa nnyo enkizo, Pulezidenti Museven yali mugezi bweyagaana omulenzi ono obutadamu kukola bivulu awamu nokusiba enyimba zze kuba yamanya ekiyinza okuzivaamu wabula kino tekyalobera Bobi Wine kusigala nga afulumya enyimba ezogera kwebyo ebiruma abantu era twekanga wona zituse.\n6. Okuzibula abantu amaaso, Bobi Wine akozenyo mukuzibula abavubuka kwosa nebanayuganda banji nnyo amaaso nga abalaga nti obuyinza bulina kubbera eri bbo sosi abo ababafuga, kino kyekisinze nokumuviirako okuba nga banji bamugoberera olwensonga nti bamulaba nga mununuzi.\n7. Ekiffo kyalimu kubwa omubaka mu parliament akikirira Kyadondo eyobuvanjuba kimuwa nnyo amaanyi netutumu era nga kino nakyo kigatako abantu abasinga okumwesiga.\n8. Bobi Wine mumanyifu, amaanyi galina mulinyalye gasinga nayekenyini nga omuntu, Kyyagulanyi Bobi Wine alina erinya nga lino litambudde munsiike yomuziki okumala emyaaka 20 agayise nga kino nakyo kimuyambako okumanyibwa munsonda zegwanga ezenjawulo.\n9. Ekisinde kye ekya People power kyeyatandikawo tekyawula mubibiina ebyobufuzi nga kigaata abo bona abanyigirizibwa kunjuyi zombi kale nakino tukitunulira nga zezimu kunsonga nene.\n10. Emikwano jje abali mu gavumenti, Bobi Wine asiiba akyogera lwatu nga bwalina obuwagizi awamu nabamusamu sente okumuyambako mukutambuza emirimu jekisinde awamu nokumuwa kumagezi kubutya bwayinza okukwasaganyamu ensonga ezenjawulo.\nParliament approves creation of 15 new cities.\nShiela Gashumba Wins Social Media Campaign As Tina Fierce’s Show Gets Cancelled


Bukedde Online - Balumirizza muganda waabwe okuwa kitaabwe obutwa\nAmazzi gazibye enguudo e Luweero ne Nakaseke...\nMulwanyammuli Ssemwogerere awadde Gavumenti...\nRamathan Ismail (ku kkono) ng’aakulembedde muganda we Hassan Ismail (wakati) okugenda okuyiikula omulambo gwa kitaabwe mu Kablistan e Jinja ku Lwokubiri.\nPOLIISI ng’eri n’abasawo baayo abakugu basimye entaana ne baggyamu ebisigala by’omugenzi Al-Haji Ramathan Ismail eyali omusuubuzi omututumufu mu Jinja ne babitwala okubyekebejja bazuule ekituufu ku nfa ye.\nKino kiddiridde abamu ku bamulekwa abazaalibwa mukyala mukulu Asmat Shamim abaakulembeddwaamu Ramathan Ismail, Babu Ismail ne Hassan Ismail okuggula ku muganda waabwe Nasif Ismail omusango gw’okuwa kitaabwe obutwa n’afa.\nAl-Haji Ismail yafa nga March 31, 2016 ekiro n’aziikibwa mu kifo ekimanyiddwa nga Kablistan e Jinja enkeera. Bwe yali tannafa, yakyalira mutabani we Nasif ku mulimu kyokka ne wayita olunaku lumu n’afa, banne kye beesibako nti yamuwa obutwa.\nOmugenzi Al-Haji Ismail yaleka bannamwandu babiri nga bombi baaluganda okuli Asmat Shamim ne mukyala muto Yasmin Kababito. Omugenzi yaleka abaana 12. Kkooti olwafulumizza ekiragiro ky’okuziikula omugenzi okuzuula ekyamutta, ku Lwokubiri Poliisi n’ereeta Dr. Moses Byaruhanga akulira abasawo.\nYeegattiddwaako omusawo eyaleeteddwa Ramathan Ismail ne Nasif Ismail gwe balumiriza okutta kitaawe n’aleeta omusawo Dr. Sylvester Onzivua. BANNAMAWULIRE BAGAANIDDWA KU NTAANA Poliisi yagaanyi abaamawulire ku ntaana ng’omulambo guyiikulwa.\nEra kabangali ya poliisi y’e Jinja yasimbiddwa wakati mu kkubo erigenda ku limbo ya Kablistan okuziyiza abantu abalala okuggyako aba famire okutuuka munda. Munda tewakkriziddwaayo kamera yonna yadde essimu.\nOluvannyuma omulambo gwatwaliddwa mu ggwanika ly’eddwaliro e Jinja gye baaguggyiddeko ebitundu bye baatutte mu labalatole e Mulago okwekebejjebwa. Oluvannyuma ebisigala byazziddwa ne biziikibwa mu ntaana.\nABAANA BA MUKYALA MUTO TEBALINNYEEYO\nYadde bamulekwa ba mukyala mukulu baatuuse ku ntaana nga bayiikula omulambo gwa kitaabwe, aba mukyala muto tebaalinnyeeyo nga bagamba eddiini ekikolewa ky’okuziikula omufu tekikkiriza.\nBAMASHEIKH BAVUMIRIDDE OKUYIIKULA OMUFU\nBamasheikh ab’enjawulo abaasoose okwetaba mu lukuη− ηaana ne Poliisi ku kitebe ekikulu ekya Kiira Region ng’okuyiikula omulambo gwa Al-Hajji tekunnakolebwa, baagaanyi okulinnya mu Kablistan.\nHaji Khalid Mukasa eyasangiddwa mu ddwaaliro lye Jinja okumpi n’eggwanika yategeezezzanti abaana abaavudde e Kampala abaakulembeddwa Ramathan baakoze ekikolwa kya bukaafi iri kuba Obusiraamu tebukkiriza kuziikula bafu.\nYategeezeza nti Mzee Ismail naye yakola ensobi ey’okuwasa abakyala abooluganda n’asaba bamulekwa bakkakkane baleme kululunkanira byabugagga. Dr. Onzivua, eyaleeteddwa Ismail gwe balumiriza ku butwa, yagaanye okwogera n’abaamawulire.\nAte Dr. Byaruhanga, omusawo wa poliisi yategeezezza nti alipoota ejja kukolebwa era bagiwe Poliisi.\nNASIF GWE BALUMIRIZZA AYOGEDDE Yategeezezza nti tamanyi kigendererwa kya baganda be n’abawabula nti bwe baba banoonya byabugagga, buli omu Katonda yamuwa emikono n’amagezi, ebyo bye baba bakozesa bave ku mmaali ya kitaabwe


Bukedde Online - Eby'okulonda akulira oludda oluvuganya sibiriimu - Bobi Wine\nOkulonda okwaddiddwaamu tekwajjumbiddwa\nAdded 9th February 2021\nROBERT Kyagulanyi amanyiddwa nga ‘Bobi Wine’ agambye nti mu nteekateeka ze, talinaamu kya kulonda akulira ludda luvuganya n’alumiriza nti Bannayuganda baamulonda nga Pulezidenti waabwe era kkooti egenda kusala amazima.\nNambooze ng’akwasa Kyagulanyi ssegwanga y’enkoko. Emabega we ye Rev. Bakaluba Mukasa ate asooka ku kkono ye mubaka omulonde Fred Ssimbwa.\nBya BENJAMIN SSEBAGGALA ne LAWRENCE KITATTA ROBERT Kyagulanyi amanyiddwa nga ‘Bobi Wine' agambye nti mu nteekateeka ze, talinaamu kya kulonda akulira ludda luvuganya n'alumiriza nti Bannayuganda baamulonda nga Pulezidenti waabwe era kkooti egenda kusala amazima.\n"Sirina nteekateeka ya kulonda ba RDC kubanga abo tugenda kubawera. Enteekateeka gye nnina yaakulonda Baminisita, omumyuka wa pulezidenti, Katikkiro wa Uganda," Kyagulanyi bwe yaggumizza. Yagasseeko nti, " Ensonga twazitutte mu kkooti ey'oku ntikko bwe zinaalema okugonjoolwa tujja kuddayo mu kkooti y'abantu kubanga tesalangako musango mu bukyamu".\nYasinzidde mu makaage e Magere ku Mmande ng'asisinkanye abakulembeze ku mitendera egy'enjawulo okuva e Mukono n'emiriraano abaakulemmbeddwaamu Betty Nambooze ne Rev. Bakaluba Mukasa.\nNambooze yategeezezza nti ekibiina kyali kibaweerezza obukadde 25 bazikozese okukuuma akalulu kyokka bo ng'abakulembeze beekolamu omulimu ne bakuuma akalulu konna kubanga kaali kaabwe kye baavudde basalawo ssente bazikwate bazizzeeyo zikole emirimu gy'ekibiina emirala.\nWabula Bobi yagambye nti foomu zonna kwe baalangirira akalulu (‘DR form') zonna NUP yazifuna era bagenda kuziteeka mu maaso ga kkooti esalewo eky'okukola.\nAYANUKUDDE PULEZIDENTI KU BY'OBUSOSOZE Yayanukudde Pulezidenti Museveni ku nsonga y'okusosola mu mawanga nti amuwulidde emirundu mingi ng'agamba nti abantu tebaamulonze mu bitundu bya Buganda kubanga basosoze mu mawanga, ng'era yalumbagana Klezia nti Bafaaza baabuulira ebikyayisa gavumenti kubanga baavumirira ettemu.\n"Emirundu egiyise gyonna Abaganda babadde beesimbawo naye ng'abantu babalekawo ne balonda ye (Museveni) lwaki omulundi ogwo teyabayita basosoze!" Kyagulanyi bwe yaggumizza.\nBobi nga tannaba kwogera, Rev. Peter Bakaluba Mukasa, ssentebe wa disitulikti y'e Mukono omulonde yeebazizza Kyagulanyi nti "Ssebo Kyagulanyi kaweefube gwe waleeta muyitirivu ne Museveni amutya kubanga olaba ogatta nze Bakaluba ne Nambooze! Kino kiyitirivu. Nkukakasa eggombolola 18 zonna ezikola Mukono waziwuuse ng'abalala bagoberera, bannange Kyagulanyi ng'oli wa mukisa.\nKati bw'obeera obala disitulikiti za Buganda ne Mukono ogibala era ne Museveni gy'ali akimanyi. Nze nali wa NRM. Bakaluba olwamalirizza, Nambooze n'akwata omuzindaalo; Ssebo ffe tetunnaba kuggwaamu ssuubi kubanga ne Trump yasooka kukola bw'atyo kyokka tukimanyi bulungi nti akakadde tekafa kamu ku kyalo.\nTewali muntu ayinza kugamba nti abantu baalonda bye batamanyi gwali muggundu. Ekyokulabirako, waliwo abantu e Mukono twabawa manvuuli kyokka bwe baamala okugikwata ne baddayo ne batandika okukukuta ne bali, abo, abantu baabagobye.\nBaamuleetedde enkoko, amatooke, ebikajjo ne bagattako nti n'obukadde 25 ekibiina bwe kyaweereza e Mukono okukola mu kalulu baasazeewo okuzizzaayo. Fred Simbwa Kaggwa omubaka wa Nakifuma Omulonde, Hanifa Nabukeera Luswata be baasoose okunnyonnyola enkonge ze baasanga mu kalulu.\nErisa Mukasa Nkoyoyo meeya wa Mukono omulonde yayogedde ku lwa banne nti Mukono baaginunudde.\nMabiriizi awakanyizza ekya Gavt. okuzimba eddwaaliro ly'e Lubowa\nAbazadde batidde ffiizi n'ebyetaago\nAkatabo k'omugagga Ham kateereddwa ku sirabaasi


AMATEEKA N’OKULAMULA OKUTALI KUTUUFU\nOmuwandiisi yagamba ng’ayogera agamu kumteeka ng’agamba nti: abashia tebatuwasaamu wadde ffe okubawasaamu, enyama gyebasaze kizira ffe okugirya era bweekityo n’Abasiraamu abalala kizira okukkiriza ebirabo byaabwe byebawaayo kumizikiti kizira ffe okusaalira abafuu baabwe yadde bbo okusaalira abaffe, era bweekityo esswala y’omushia yonna gy’aba asaalidde omufu biba bikolimo na bibonerezo ku mufu muntaana.\nTugamba nti: Nga tetunnaba kutunula mumateeka nakulamula tweesanga nga bino ebyoogeddwa wano byaawukana n’ebyo ebyaasooka okwoogerwa era nga n’amateeka gano agatali g’abusiramu nago g’awukana nabyo kubanga Abashia - Imaamiyyah -Basiraamu abeegatta ku njigiriza z’eddiini mu kweesinza kwaabwe kwonna n’enkolagana zaabwe n’abantu mumbeera ezaabulijjo nga n’amateeka gaabwe n’okulamula tebyaawukana na ddiini bwewabanga waliwo enjawulo wakati wa sunna ne shia eyo ebanga edda mu kutegeera na kwaawukana musonga za Nnabbi (s.a.a.w) zeyasomesa n’olw’kyo tekyeetaagisa kw’ogera nnamula namateeka nga gano ag’ekizibe ky’amaaso era agajjudde obulyaazaamaanya ku Shia kyokka omuwandiisi bwaaba abiremeddeko naffe tetweetaaga kuwasa mu bantu nga bano oba bbo okuwasa muffe era nga bbo bwebateetaaga kulya nyama yaffe gyetusaze....\nNemubyeewunyisa era nga bissa omuntu ebibbo by’enseko, omuwandiisi yagamba nti eswala y’omushia ku bafu mu ba Sunni bibeera bikolimo na bibonerezo muntaana, ebyo munnaffe wa j’abijja?!! Omuntu ayinza atya okubonerezebwa n’ekyo ky’atakoze? nga Katonda agamba mu suula 35: 18 nti: “Omuntu tatikkibwa mugugu mulala okujjako ogugwe”.\nEbigambo by’omuwandiisi bwebiba bweebityo biba tebiriimu kussa ku Katonda obulyaazamaanya??? nga akoze mulala ate n’avunaana mulala mukama Katonda waawaggulu kw’ebyo abulyaazaamaanya byeboogera.\nYagamba omuwandiisi nti : Ow’ekitiibwa Ibn Abedeen yawandiika n’agamba nti tekiriimu kubuusabuusa mu bukaafiiri bw’oyo aba awaayirizza maama w’abakkiriza Aisha (R.A) n’oyo ab’agaanye obukulembeze bwa Abu Bakar (R.A).\nTugamba nti : Ensonga y’okuwaayiriza Aisha (a.s) tw’agyoogeddeko mubutuufu bwaayo wabula ekyo eky’obutakkiriza bwa Khalifa bwa Abu Bakar ba Swahaaba abamu nabo tebaabukkiriza okutuusa lwebaava kunsi okugeza nga Saad Ibn Ubaadah eyali omukulu wa ba “Khazraj” , yagaana okkukkiriza obukulemberze obwo okutuusa lweya temulwa mu Shaami. Al Miralwa Nihal 2 : 32.\nBwekiba nga bweekityo bwekyaali buli yenna atakkiriza bukulembeze obwo abeera mukaafiiri olwo naye abeera mukaafiiri okusinziira ku bigambo n’okulamula kwa Ibn Abedden n’olwo mutya bwemugamba nti ba Shia bavvoola n’okuvuma ba swahaaba oluvanyuma lw’okulaba n’okuwulira ebigambo by’o mu kubamanyi ba sunna.\nTulina okweebuuza nti obwa khalifah bwa AbuBakar bwaali bubaka okuva ewaakatonda oba lyaali teeka kiryooke kifuuke ensonga ekaafuwaza buli attakkiriza? Kiringa Umar bwaagamba nti: “Ekyo eky’okulonda AbuBakar kyaali kyaabutanwa (Nsobi)” Katonda yawonya Abasiraamu obubi bwaakyo oyo aba azzeemu ekintu ekirnga ekyo mu mutte “Ibn Hadiid Sarhe Nahjul Balaaga 2: 26, Talkhiis shafie 2: 104 ne 3: 159.\nEbigambo bya Ibn A-Bedeen tebikoonagana n’ebigambo bya Umar (R.A)! Olwo tunaatwaalako kiriwa era tuleke kiriwa?\nNga bwetwaayogeddeko emabega nti abamanyi b’amateeka b’ateeka wala nyo ddala eky’okuyita omuntu nti mukaafiiri ng’ate atoola shahada ebbiri tebakikkiriza nti abeera mukaafiiri nga bwekiri mu nnamula z’abamanyi aba Ahli Sunna okugeza Abu Haniifa n’abalala olw’okweekuuma obubi bw’okuyita oba okukaafuwaza omuntu atoola shahaba ebbiri n’abamu baatuuka okugamba nti ne ba “Khawaarij “tekigwaana kubakaafuwaza ate nga beebantu abeeyawula ku ba swahaaba nebatta abasiraamu nebatwaala eby’obugagga byaabwe ne bakaafuwaza ba swahaaba ga ate ne Nnabbi (s.a.a.w) yayogera nti bajja kwoonoona eddiini... Fusuul Al Muhimma 66.\nBwekibeera nga bweekityo bwekiri kubantu ng’abo okubeera nti basiraamu olwo abalala abatunula mu Qibla ne ba saala babeera basiraamu n’okusingako kw’abo.\nSheikh Sharaf-diin mu Fusuul Al Muhimma 65 yagamba nti bonna Madh-heb ga Shafie beegatta ku ky’obutakaafuwaza ba Khawaarij era nebabeetondera nga bwekiri mu kitabo Khatimatu - Al-Swawaa-eq kunkomerero yayagamba nti balina (Bakhawaariji) ensonga etali ntangaavu naye teramulwa na bukyaamu mu kukutula.\nEra n’agamba nti nnalaba ebigambo ebirina amakulu nga gano nga ebya Sheikh Saadat Al Hanafiyya Muhammad Amiin gwebayita Ibn Abedeen mu mulyango gwensonga y’okuva mu diini mukitabo Al “Ijtihaad 3” nti buli aba akyuuse okuva mu busiraamu alamulwa okusinziira kusonga gyaaba akoze.\nTuwanvuyizza nga tunyonyola ensonga eno ngatwoogera ebyo ebyayogerwa Sayyed Sharafdiin tusobole okukasa nti omuwandiisi byeyawandiika sibituufu n’akamu era ayogera na lulimi lutali lulwe, n’awandiika n’ekkalaamu etali yiye naye nga yye talina kumanya kumala kuby’ayogerako.\nTulina okukimanya nti Sayyed ono y’omu kubantu abalwaanirira okukuuma ekitiibwa kya Shia era n’agattako n’okuwaayo obulamu bwe mu kulwaanirira Amadh-heb ga Ahlul Bait nga bwetwaayogeddeko muntandikwa bwekiri mu bimu mu bitabo bye nga n’ekyeewunyisa Sheikh Al Jamei Al Azharie mu byeyayogera mu mulembe gwe ng’amba Seyyed Sharaf deen nti : “Nkakasa nti mwe muli kubikolo n’amatabi g’eddiini ebyo byebaaliko ba Imaam okuva ku mubaka (s.a.a.w) onyinyonyodde ensonga n’ejolesa buli kanyomero kaayo mubutuufu, (N’olweekyo) okubuusabuusa kuyo buba bubuze naennengeza ewala n’okumpi n’empunyiriza akawoowo ke nekanzijuza obutegeevu nga ssinnaba kusisinka nansonga mbaade sitegeera butuufu nsonga mu byempulira okuva kwaabo ababanyeenya n’okubakonjera, kyokka Katonda omukisa gw’okusisinkana naawe nfunye bendera y’obulungamu n’ekitangaala ekituufu ne mmatira ensonga era nneebaza ekyengera kino ekikulu kyenfunye era buli matendo gonna amalungi g’amukama Katonda omulezi w’ebitonde “Muraaji-at-Sharafu-diini 537: 111.\nTugamba omuwandiisi nti bwebabeera nga abashia bweebatyo bwebali mu bikolo by’ediini n’amatabi okuva ku bu julizi bwa Sheikh Az-hari baba basiraamu batunula mu Qibla ky’ekimu n’Abasiraamu abatoola shahaada ebbiri nga era bawolerezebwa n’abamanyi abalala okuva mu sunna era nga basunni ddala, kiba kituufu okubayita abakaafiiri? Era n’ogamba nti baava ku ddiini n’olamula obutuufu bw’okuttibwa kwaabwe?!.\n“Ayi mukama Katonda waffe lamula gwe mutonzi waffe ayamba, adduukirira - kubuli kyonna”\nOmuwandiisi yagamba nti : Abashia ba “Murtadi” baakyuuka okuva mu ddiini era tewali kubuusabuusa mweekyo era tewali kulamula kulala okujjako okubatta.\nTugamba nti : Ibn Abedeen atuwe obubonero obulaga era obukakasa by’ayogera, era ennamulaze okuvvoola Shia azizimbira kuki ? Kubanga obusiramu bwaateekawo ekipimo kyebasinziirako okulamula omuntu nti kati akyuuse okuva mu ddiini., Ibn Abedeen okulamula bwaatyo agenze okulaba nga ebyo ebisinziirwaako okulamula obukaafiiri biri ku bashia?!\nOkulamula nga kuno nga tekuliimu kutya Katonda wadde okutya eddiini ye kubeera kuleeta mpalana na fitina mu basiramu, kwoonoona munsi na kutaasa bulyaazaamaanyi n’abalyaazaamaanya. Kyokka nga twayogedde ennamula y’aba Ahlul Sunna gyebalamulamu era nga bakakasa nti Abashia-Imaamiyyah bali kunkola y’abantu b’enju ya Nnabbi (s.a.a.w).\nOmuwandiisi yagamba nti : Abashia bagamba nti Abubakar, Umar ne Uthuman, balina ekitendo kyaabukaafiiri na kuva mu ddiini era n’okuva ku layini y’obusiramu era nga ate balinayo ekitendo ekirala nga kyeeky’okuba nti balabe ba busiramu.\nTugamba nti : Bwekiba nti okugaana obwa khaliifa- Obukulembeze bwa Abubakar, Umar ne Uthuman kabonero akalaga obukafiiri ekyo tekyeeyawulidde ba shia bokka wabula kbina abamu ku ba swahaba nga bwetwaagambye nti Sa’ad Ibn Abaad yagana okukkiriza obutuufu bwa Abubakar okutuusa bwe yatiibwa.\n2.) Obwa khaliifah - Obukulembeze - muntegeera y’abasunni sibubuka kuva wa Katonda era tewali tteeka lyonna lyakka okuva ewa Katonda ku nsonga eyo wabula kyaali kintu era kyaava mu kulonda kw’abantu benyini ng’ate ssi beeba tuukirivu.\n3.) Abashia-Imaamiyah Bakakasa nti obukulembeze bw’obusiramu oluvanyuma lwa Nnabbi (s.a.a.w) bwa Imaam Ali (a.s) olw’obujulizi obutuufu obujjuvu obwa magezi n’obuwandiike nga basobola okukasa enzikiriza yaabwe eyo mubitabo byaaba Ahlu-Sunna kyokka ate obujulizi obwo bwebubaawo mubitabo byaabwe buteekwa okukyuuka nebudda kunsonga endala.\nNaye ekyo kyeyagamba waliwo ebitedo ebirala ebirimu okubeera nti balabe ba busiraamu ekyo kyaabukuusa na kuwaayiriza kwenyini. Era wano wetumubuuliza nti bulabe bwangeriki? Singa anyonyola ekigendererwa kye mu kwoogera bwaatyo kiba kyaawukana n’okumanya n’amazima n’obweesimbu.\nOmuwandiisi yagamba nti : kiri eri abasiraamu okweewala era n’okujjawo enkolagana yonna na ba “Shia” ya gamba nga okubawasaamu okutuusa bweyagamba nti singa bawangaala abafumbo ababiri nga kuliko omu Shia-Imaamiyah- obufumbo bwaabwe butwaalibwa nga bwenzi!.\nTugamba nti : tweewuunya omuwandiisi waffe engeri gye ya salawo n’awakanya amadh-heb ge mubigambo bye ensonga etegeeza nti bali abaawandiika ebyaafaayo byamadh-heb tebamanyi era yabasinga nga kiva kubutasoma byebawandiika. Mu kuddamu twaagala kumuddamu na kibuuzo kino singa omusajja n’omukazi bafumbiriganwa nga sibasiraamu oluvanyuma ne basiramuka tubaalamulako nti ebbanga riri babadde bali kubwenzi??. Oba obusiraamu bukakasa empasa yabwe ne basigala nga tebazzeemu kugattibwa nga bwekyoogerwa mu bitabo by’amateeka?.\nSsebbo omusomesa w’empisa n’amateeka mu buyindi oli munsi -india- mulimu million ezisukka mu makumi ana (40) ez’eabashia omuli n’abamanyi empasa n’amateeka, omusomesa nga gwe tekyandyeetaaze ogende mubo oba gyebali onoonye ekituufu n’oluvanyuma olyooke onyonyole obufuufu n’obukyaamu bwaabwe mungeri ennungi, osobole okutegeera obutuufu bwa Shia okusinga bwoonoowangisa okubakaafuwaza n’okubavuma ng’ate tolina bujjulizi wamu n’okuleeta effitina mu basiraamu.\nEra omuwandiisi yayogera ebyo ebyaayogerwa ebyaawandiikibwa mufti - omulamuzi - Muhammad Abdul Aziz bweyagamba nti Shia - Ithna Asharia - bagamba nga Qur’an ey’ekitiibwa bweyakyuusibwa.\nEra n’ebyo Shabir Ahmad Uthman omusomesa wa Tafsiir mu Darul-Uluum mu India - Buyindi - Byeyayogera bwe yagamba nti buli yenna alina ekirowoozo ekigamba nti Qur’an yakyuusibwa abeera mukaafiiri era ekyo tekiriimu kubuusabuusa, nga ky’agendereramu Shia - Imaamiyah - nabw’ekityo yamweegattako Muhammad ne Masoud Ahmed narb kyokka ate yye n’ayongerako ng’agamba nti enzikiriza yaabwe tetegeerekaka - nzibu - n’alamula n’agamba nti bakkaafiiri nti era tewali mateeka g’abusiraamu gasobola kubakolako. Era kikakata ku buli musiraamu okubeewala n’okubeekuuma n’okubejjako mu bwangu !!.\nTugamba nti : eky’okudaamu kunsonga ya Qur’an twakyoogeddeko era nga bangi mu bamanyi ba Ahli-Sunna beebaawandiika Hadith ezo. Kyeewuunyisa nyo okubeera nga tategeera nzikiriza ya Shia ekyo kifuula abashia okuba nti bakaafiiri n’okubeera nga bavudde mu ddiini. Bwaaba kitangaala ky’amazima kati nsobi ki eya Shia gyebalina? Tekiba kirungi okunoonyereza n’okutegeera ensonga eno w’eva amaonye amazima.\nAte ekyo kyasembezzaayo n’agamba nti tuteekwa okwooger:a wano nti buli yenna kubanga abamanyi muba Shia ne ba Imam baabwe abaaliwo mu byaasa ebyeemabega baali beegatta ku’songa eyo ey’okukyuusibwa kwa Qur’an nabweekityo bakafiiri okutwaayira awamu.\nTugamba nti: bwebiba nga bino by’ebigambo by’abakulembeze baabwe olwo ate abagoberezi baabwe babakulembera batya?! Baba nga Qur’an bwe’egamba 6 : 44 “Balinga nsolo bbo bweeba nga ebuze okuva kukkubo etuufu. “Kuba twayogedde dda nti abashia Imaamiyah tebagamba nti Qur’an nkyuuse, bwewabaawo nga waliwo hadith ezoogera ku nsonga eyo mubitabo byaabwe ezo Hadith nkonjere era tezikakasibwa kubanga n’abamu mu ba Ahlul-Sunna balina enzikiriza y’okukyuusabwa kwa Qur’an era tw’agambye nti abashia - Imaamiyah tebalina Qur’an ndala eyawukana n’eyo Abasiraamu gyebalina era tewali njawulo wakati wa Qur’an mu ba Shia ne mu basiraamu abalala abasunni.\nTetumanyi lwaaki abashia basibibwaako okukyuusa Qur’an ate nga abamanyi baabwe boogera ne bakakasa ne mu bitabo byaabwe obutakyuusibwa bwa Qur’an n’addala mu bitabo at’ekwaata wadde okukolera ku bye twogedde abeera bweeru wabusiramu, Tugamba nti afunye atya oyo mufti - Omulamuzi - obuyinza okugaba n’okukakasa obukaafiiri n’okuva mu diini?? Olwo biri luddawa ebigambo by’omuwandiisi eyatugambye nti abamanyi beegendereza oba beekuuma nyo nyo obutayita muntu atodde Shahadatan - Enzikiriza ebbbiri - nti mukaafiiri, oba oyo atunula mu Qibla kyaabwe ng’asaala nga bweyawandiika okuva ku Abi Haniifa.\nTubuuza nti okulya enyama abashia gye basaze bubeera bukaafiiri? Era kijja omuntu mu ddiini?? Abaffe ne mu kukkiriza ebirabo byaabwe - Sadaqah - mu kuzimba emizikiti oba okugaba “Zaka” wadde okusaalira abafu kiba kiraga kuva mu ddiini? Nze kino mba sikitegeera !!.\nOmuwandiisi yagamba nti: Bwekwaamala okuggalibwa okulamula kuno nti abashia bakaafiiri yagamba nti omukulu w’abamanyi mu buyindi - India - Maulana Muhammad Hassan Amrou nti takakasa bukaafiiri bwa bashia Imaamyah n’okufuluma kwaabwe nu diini n’obubonero bungi: -\n1. Okukkiriza kwaabwe mu kukyuusa Qur’an omuwandiisi yagamba nti mufti (Omulamuzi) radhiyyu deen owa daarul uluum, yagamba nti aba shia bagamba nti Qur’an yakyuusibwa era balamulwa nga ba yahudi oba aba kurisitaayo era kizira mu ddiini okubawassaamu wadde bbo okutuwasaamu oba okukolagana nabo obulungi mubuli ngeri yonna. N’amaliriza ng’agamba nti aba shia balina endowooza n’entegeera ey’abakaafiiri ate nga basinga abakaafiiri obubi n’obukyaamu.\nTugamba nti: obuzibu bw’omulamuzi ono n’abamufaa-nana banguyiiriza okukaafuwaza abantu nga tebalina kwebassinziira, era tebasooka na kweegendereza ebyo ebijjudde mu bitabo byaabwe era tweewuunya nyo omuntu okulamula nga tamaze kumanya nsonga na kugifunira bujulizi bumala nga kimanyiddwa wonna mu bantu abategeera nti omulamuzi omutuufu yenna talamula okujjako nabujulizi era bweekityo ne mu ddiini omulamuzi alamula n’abajulizi obunyweevu mu bikolo by’eddiini n’amateeka gaayo.\nN’okusooka okutegeera ensonga ezaavaako enjawukana mufti ono yategeera nti eky’okukyuusa Qur’an ba Ahle-l- Sunna beebakyoogera n’ebaleeta ne hadith nyingi nyo okuva kubamanyi baabwe mubitabo byaabwe nga bwetwaayogedde mubujjuvu. Okwaawukana mundowooza n’entegeera eyo nsonga emala okufuula omuntu okuba omukaafiiri??.\nObutuufu tebuli mu kujjayo bujulizi nabubonero ku buli nsonga ne tuzanjala netwoogera emu kw’emu mubutuufu bwaayo oba obukyaamu bwaayo singa wabaddewo ebikyaamye ne tugezaako okumanya biki ebigendererwa bya Shia - I maamiyah - okusinga okubakaafuwaza !\nTekyeetaagisa mufti “Omulamuzi - Oyo mukulamula kwe ategeeze era amatize bulungi ensonga y’okubeera kwa ba Shia nti balinga bayahudi oba abanaswaara? -Abakrisitaayo -. Era wano wetubuuliza nti yazimbira ku musingi ki mu kulamula kwe okwo?? Tekyaalibadde kirungi singa mufti - O mulamuzi - ono atya Katondawe obutabeera mukibinja ky’abalyaazaamaanya .\nOluvanyuma, yawandiika omuwandiisi ebyo byeyawandiika Muhammad Murtadha Al Hassan na’azim - daarru-l erm - ebuyindi - bwe yagamba nti kyeeyolefu kunsonga ya ba “Raafidhwa” - abaagaana - bbabbulwaamu erinya eryo olw’okugaana obukulembeze bwa byaabwe ebyoogera ku Qur’an, banyonyola era nebeesembesa eteeka lya Katonda mu Qur’an erigamba nti : “Ffe twassa Qur’an era ffe tugikuuma” 15:9.\nTutegeeza nti Qur’an ey’ekitiibwa ekuumibwa na kusaasira kwa Katonda okweeyawulidde era yo ky’ekyamagero ky’obusiramu eky’okubeerawo olubeerera n’olweekyo tewabaawo kubo lyaakukyuusa oba okwongeramu. Era ekyo bwekibaawo kisobola okuleeta fitina mu busiraamu.\nOluvanyuma omuwandiisi yawandiika ebyayogerwa ba eyafa omwaaka 1235 n’agamba nti : “Buli yenna akkiriza nti Qur’an yakyuusibwa abeera mukaafiiri”. n’ayogera era n’ebya Imam Ali (a.s) Al-Qadari eyafa mumwaaka 1014 H.A eyagamba nti buli yenna awakanya essuula yonna oba aya yonna mu Qur’an abeera mukaafiiri”.\nTugamba nti ebigambo bino tebitegeeza nti abasiraamu abashia bagamba nti Qur’an yakyuusibwa era bakkiririza mu Qur’an eyo eriwo kati bwetutunuulira tulaba nga ebigambo bino bibuna n’atali mu shia olw’enjogera egamba nti buli yenna awakanya aya oba essuula...\nKy’amazima kubanga n’aba shia ba kyoogera olw’okubanga okuwakanya Qur’an kubeera kulimbisa Nnabbi (s.a.a.w) ng’ate ekyo kirimu okuwakanya ebyo Katonda byeyassa. Mw’ekyo tewaba kubuusabuusa nti oyo aba mukaafiiri, kyokka tewali bujulizi bulaga nti shia bakkiririza mu kukyuusibwa kwa Qur’an !. N’abamanyi baabwe bakyoogera lwaatu era mu kiseera ky’ekimu omuwandiisi yawandiika ebyo ebyaayogerwa Abdul-Qadir Al-jeeraani mufti - Omulamuzi - Eyali e baghdaad eyafa mu 571 H.A yakaafuwaza abashia n’akakasa ng’agamba baava- Abashia - mubusiraamu olw’okubeeranga bakkiriza okukyuusibwa kwa Qur’an, nti ba Imaam baabwe ekkumi n’ababiri tebasobya ng’ate bavuma bamalayika.\nTugamba nti ebyo sibijja waliwo abaamusooka okukaafuwaza shia naye nga bonna abaayogera bweebatyo baayogera lwa butamanya era nga y’eyo engeri y’atatyakatonda n’atamanyi mateekaage kubanga eky’okugamba nti bakaafiiri olw’okukyuusa Qur’an ekyo twaakyoogedde ddda emirundi mingi nyo nti abashia mw’ekyo bawaayirizi bwa tebakikkiririzaamu.


Eby’Abaleevi 3 | Bayibuli ey'Oku Mukutu Gwaffe Ogwa Intaneeti | New World Translation\nEkiweebwayo eky’emirembe (1-17)\nTemulya masavu oba omusaayi (17)\n3 “‘Bw’anaabanga ow’okuwaayo ssaddaaka ey’emirembe+ nga ya nte, k’ebe nnume oba nkazi, awangayo eri Yakuwa ensolo ennamu obulungi. 2 Anaateekanga omukono gwe ku mutwe gw’ensolo ey’ekiweebwayo kye, era enettirwanga ku mulyango gwa weema ey’okusisinkaniramu; batabani ba Alooni, bakabona, banaamansiranga omusaayi gwayo ku njuyi zonna ez’ekyoto. 3 Anaatoolanga ku ssaddaaka ey’emirembe n’awaayo eri Yakuwa+ ekiweebwayo ekyokebwa n’omuliro, era bino by’anaawangayo: amasavu+ agabikka ku byenda, amasavu gonna agali ku byenda, 4 n’ensigo ebbiri n’amasavu agaziriko agali okumpi n’ekiwato. Ate era anaggyangako ensigo n’amasavu agali ku kibumba.+ 5 Batabani ba Alooni banaabyokeranga ku kyoto kungulu ku kiweebwayo ekyokebwa ekiri ku nku eziri ku muliro;+ kino kiweebwayo eri Yakuwa ekyokebwa n’omuliro, eky’evvumbe eddungi.*+ 6 “‘Bw’anaabanga ow’okuwaayo eri Yakuwa ssaddaaka ey’emirembe nga ya ndiga oba mbuzi, anaawangayo ensolo ennume oba enkazi ennamu obulungi.+ 7 Bw’anaaleetanga endiga ento ennume ng’ekiweebwayo kye, anaagiwangayo mu maaso ga Yakuwa. 8 Anaateekanga omukono gwe ku mutwe gw’ensolo ey’ekiweebwayo kye, era enettirwanga mu maaso g’omulyango gwa weema ey’okusisinkaniramu. Batabani ba Alooni banaamansiranga omusaayi gwayo ku njuyi zonna ez’ekyoto. 9 Anaawangayo amasavu agaggiddwa ku nsolo eya ssaddaaka ey’emirembe ng’ekiweebwayo eri Yakuwa ekyokebwa n’omuliro.+ Omukira gwonna omusava anaagusaliranga kumpi n’olugongogongo, era anaggyangako amasavu agabikka ku byenda, n’amasavu gonna agali ku byenda, 10 n’ensigo ebbiri n’amasavu agaziriko agali okumpi n’ekiwato. Ate era anaggyangako ensigo n’amasavu agali ku kibumba.+ 11 Kabona anaabyokeranga ku kyoto ng’emmere,* ekiweebwayo eri Yakuwa ekyokebwa n’omuliro.+ 12 “‘Bw’anaabanga ow’okuwaayo embuzi ng’ekiweebwayo, anaagireetanga mu maaso ga Yakuwa. 13 Anaateekanga omukono gwe ku mutwe gwayo, era enettirwanga mu maaso g’omulyango gwa weema ey’okusisinkaniramu, era batabani ba Alooni banaamansiranga omusaayi gwayo ku njuyi zonna ez’ekyoto. 14 By’anaawangayo ng’ekiweebwayo kye eri Yakuwa ekyokebwa n’omuliro bye bino: amasavu agabikka ku byenda, n’amasavu gonna agali ku byenda,+ 15 n’ensigo ebbiri n’amasavu agaziriko agali okumpi n’ekiwato. Ate era anaggyangako ensigo n’amasavu agali ku kibumba. 16 Kabona anaabyokeranga ku kyoto ng’emmere,* ekiweebwayo ekyokebwa n’omuliro eky’evvumbe eddungi.* Amasavu gonna ga Yakuwa.+ 17 “‘Temulyanga masavu wadde omusaayi.+ Lino tteeka lya lubeerera lye munaakwatanga mmwe ne bazzukulu bammwe yonna gye munaabeeranga.’”\n^ Oba, “erikkakkanya.” Obut., “eriweweeza.”\n^ Obut., “ng’omugaati,” kwe kugamba, ng’omugabo gwa Katonda ku ssaddaaka ey’emirembe.\n^ Obut., “omugaati,” kwe kugamba, ng’omugabo gwa Katonda ku ssaddaaka ey’emirembe.


OKWOGERA KU ZAKA’T\nZakaat mpaji mumpaji ettaano ezaazimbirwako obusiraamu –kitange yagamba nayo yamubintu ebika kafu muddiini, nekulwemigaso gya’yo eminene, mazima kyayogerwa mu-hadiith eyekitiibwa: “mazima esswala tekkirizibwa mwooyo aziyiza zzaka”\nKitange yayogera ekyo nayogera nagamba: bweya mala okukka a’ya eno ekwaata kuzaka Bisimillahi arrahmaani arrahiimi “JIA MUMMAALI YAABWE SADDAAKA OBATUKUZE ERA OBAYONJE NAYO” omubaka wa katonda yalagira omukoowoozeewe nakoowoola mubantu: “mazima katonda omugulumivu abalaaliseeko zaka nga bweyabalaalikako sswala” Bwewaayitawo omwaaka omubaka (S.A.W.) na’lagira omuko owoozeewe nakoowoola mubasiraamu: “Abangemmwe abasiraamu muwe zaka mumaali yammwe swala zammwe zijja kukkirizibwa” oluvannyuma omubaka (S.A.W.) na’lagira abakungaanya bazzaka bajijje kubantu.\nKitange yagamba: omubaka wakatonda yali alyaawo mumuzigiti na’gamba: “yimirira owange ggwe gundi, gundi yimirira, gundi yimirira, gundi yimirira” okutuusa lweyafulumya abantu bataano, na’gamba: “muve mumuzigiti gwaffe, temugusaaliramu nga ate temuwa zaka”.\nKitange yayongerako na’gamba yekapye mumaaso ajjudde ennaku nga anzijululira hadiith okuva ku-imamu ABI-JAAFARI (A) mwajjiramu: “mazima katonda owekitii bwa agenda kuzuukiza abantu kulunaku lwenko merero okuva muntaana zaabwe, nga basibiddwa emikono gyabwe munsingo zaabwe, nga tebasobola kwejjako najo mpingu, ngabalina malaika ezibatwa la olutwaaza olwamaanyi, nga malaika zigamba nti: a’bo bebaagaana ekirungi ekitono okuvaamu ebiungi ebingi, a’bo katonda beyagabira nebamma ngabaziyiza omugabo gwa katonda mummaali zaabwe”\nNemweebyo byennekeeneenya nga nsoma ekitabo Qru’an entukuvu bingi ebisembeza zzaka kusswala mu-a’ya zaqur’an eyekitiibwa ga Sharia mubusiramu.\n◘ Bwennabuuza kitange kunsonga yokuteekawo zaka yannyanukula nahadiith ya imaamu swadiq (A) mweyagambira bwati: “mazima zaka yateekebwawo kugezesa bagagga, nakuyamba baavu, era singa abantu batoola zakamubu gagga bwaabwe tewalisigaddewo musiramu mwaavu era nga mwetaavu- era yaligaggawadde neekyo katonda kyeyamukakasaako ate mazima abantu tebaalyavuwa dde, era tebaalyetaaze yadde okulumwa enjala, era tebaaliyise bwerere okujjako nabibonerezo byabagagga, era kikakafu kukatonda okuziyiza okusaasirakwe kwoyo aziyiza omugabo gwa katonda... mubugagaabwe”.\nEra nemmubuuza...Buli maali ekakatamu zaka? Yagamba nga ayanukula: zaka ekakata mubino ebijja.-\n1-: mu-zaabu nemu-feeza (nabulombolombo)\n2-: Engaano nomubere nentende nenzabibu (nabulombolombo)\n3- mungamiya nemunte nembogo ne mbuzi nendiga.\n4-: mummaali eyokusuubula (era nabulombolombo).\n◘ Bwebuliwa obulombolombo obusaana okubeerawo mu zaka yazaabu nefeeza buli bwewagambyeeko mu kwogerakwo?\nzaabu alina okuwera ekigero kyobuzito 25 nga awedde okulongoosebwa omwo zaka yaamu (2/5 ./.) nabuli lwekwe yongerako obuzito bwamirundi esatu kikakata okujjamu (2/5./.) ate bwekweyongerako ekigero kyobuzito (21) kikakata okujjamu (2/5 ./.) zaka.\n◘ Singa zaabu nefeeza bikendeerako kukigero ekyogeddwa?\nBirina okuyitako emyeezi kumi nagumu nebiyingira mumwezi gwekkumi neebiri nga bikyali nenannyinibyo.\nZaabu neefeeza birina okubeera nga bimaze okulongoo sebwa nga bifuuse ekintu ekigulibwa era nekitundibwa.\n◘ Ate ebyambalo nebintu ebirala ebikolebwa muzaabu nemufeeza nebitundu byafeeza nezaabu ebirala?\nNannyinibyo alina okubeera nti asobola okubikozesa mumwaaka omulamba, zaka tekakata mummaali eyabula okumala ebbanga erimanyikiddwa mubantu.\nNannyini maali alina okuba namagezi amajjuvu ate nga mukulu mumyaka zaka takakata mummaali yamulalu oba omwa’na omuto.\nEKYOKUBIRI: MUBIKAKATAMU ZAKA:\nENGANO OMUBERE ENTENDE ENZABIBU\nEbintu ebyo bikakatamu zaka nga bulikimu kiwezezza ekigero kya (847) kgs. Oluvannyuma lwokukala.\nEkigero kyazaka ekijjibwamuenkakafu mubyo kyekino:\n1-Singa binywesebwa namazzi genkuba oba amazzi gomugga obaebibifananako nga tekyetaagisa maanyi mangi mukukinywesa birimu zaka yamuebeera (10./.).\n2- Singa binywesebwa namukono oba nabikozesebwa okugeza nga ebbumba oba ekiri nga e’byo zaka ejjibwamu (5./.).\n3-Singa binywesebwa nankuba ate nebinywesebwa ne mikono omulundi omulala oba nebbumba zaka ejjibwamu (7/5 ./.), okujjako nga ekimu kubyanyweesa ebibiri kya kozesebwako katononnyo nga tekibalibwa mukiseera ekyo tukyesigamiza eri ekyakola ennyo.\n◘ Singa ekifuniseewo kiba tekiwera buzito bwa bikopo bikumi bisati (300) oluvannyuma lwokukala kwabyo?\nSinga ekigero ekyasalibwawo kikendeerako awo zaka tejjibwamu.\n◘ Abaffe waliwo obulombolombo obulala?\nYye... ekyo ekifuniddwa kirina okubeera nga kyanannyini kyo mukiseera zaka wekakatira mukyo singa akifuna oluva nnyuma lwekiseera ekyo tekimukakatako kukijjamu zaka\n◘ Ddi zaka lwekakata kubintu ebifuniddwa ebina?\n-Ekakata kubyo mukiseera erinnya werikakatira:\nenngaano oba omubere oba entende oba enzabibu.\nEkyokusatu mubikakatamu zaka:-\nEmbuzi endiga, engamiya, ente embogo.\nWaliwo obulombolombo mukuwa zaka yebintu ebyo:\nOmuwendo gwabyo gulina okuwera omuteeko era nga namba yeyawudde Singa ewera zaka ebeera nkakafa mubyo.\nSinga engamiya ziwera ttaano (5) zaka tujjamu embuzi e’mu, (1) mungamiya kkumi tujjamu embuzi bbiri (2) mungamiya kumi nattaano tujjamu embuzi ssatu (3), bweziwera makumi a’biri tujjamu embuzi nnya (4), bweziwera makumiabiri muttaano, tujjamu embuzi ttaano (5).\nMungamiya abiri mumukaaga tujjamu engamiya enkazi nga erina emyaka ebiri mubukulu bwayo.\nMungamiya 36 tujjamu engamiya enkazi eyemyaka 3 mu bukulu bwayo.\nMungamiya ezisigaddeyo nazo mulimu omuwendo gwezitu kamu netugenda nga tujjamu zaka naye wano ekifo tekinganya kubyo gera byonna.\nEmbuzi bweziwera makumi a’na (40) tujjamu zaka ya kabuzi kamu ate bweziwera embuzi (121) tujjamu embuzi bbiri (2) ate bweziwera embuzi (201) tujjamu embuzi ssatu (3) ate bweziwera embuzi (301) tujjamu embuzi nnya (4) ate bweziwera embuzi (400) oba okusingawo kati tuba tubala bulimbuzi (100) tujjamu embuzi emu (1) wonna omuwendo weguba gwenkana.\nENTE NE MBOGO\nBweziwera ente makumi asatu (30) tujjamu zaka yaseddume engoberezi nga eyingidde mumwaka ogwo kubiri, bweziwera ente (40) tujjamu enkuula mannyo nga eyingidde mumwaka ogwokusatu mubukulu bwayo munte nemumbogo.\nTewali kuwa zaka mwezo eziri wakati wa (40--- 30) emiteeko gyombi oba namba eyimirundi ebiri eweereddwa mungamiya ne nte nembuzi, Singa omuwendo gweyongera kumuteeko temuba zaka oku tuusa kumuteeko omupya.\nEbisolo birina okubeera nga birunlibwa mu nsiya katonda naya bwebiba nga birisibwa muddo nga nannyinibyo abiwa muddo newankubadde mukitundu kyamwaka temu beeramu zaka.\n[Sikikulu mubisolo obutabeera bikozi, mukakatamu zaka newankubadde byakozesebwako mukunywesa oba okujjulu la ebintu oba ekiringa ebyo mubbanga erimanyikiddwa].\nNannyinibyo oba mukama wanannyinibyo alina okubanga asobola okubikozesa mumwaaka gwonna, Singa bibbibwa mubbanga erimanyikiddwa tebikakatamu zaka.\nBirina okuyitako emyezi kumi nagumu, nebiyingira mu gwekkumi nebiri nga biri mubuyinza bwabanannyinibyo.\nEkyokuna mubikakatamu zaka: MAALI yo kusuubula: yeeyo emmaali omuntu gyabeera nayo nakigendererwa kyakuwanyisaganya nga agendereramu magoba nakusuubula ne zaka yamu (2/5 ./.) Singa obulombolombo buno buku ngaana:\nObukulu bwannanyini namagezige.\nEmmaali erina okuwera omuteeko nga gwemuteeko gwebi mu kubiweebwayo mubuliwo feeza nezzaabu, oyinza okuddayo mumuteeko gwabyo.\nBirina okuyitako omwaka mubwennyini bwabyo mukisee ra weyafunira ekigendererwa kyamagoba nokusuubula.\nOkusigalawo ekigendererwa kyamagoba omwakagwonna Singa akyusaamu kunniya nayagala okubikozesa mukulya wakati mumwaaka, temukakatamu zaka.\nNannyini okubanga alina obusobozi bwokukozesa oku mala omwaka gwonna.\nOkunoonya capito oba okwongerako mumwaka gwonna.\n◘ Singa ntoola zaka ngiwaani agisaanira?\n- Zaka eweebwa abagisaaniraera nga balimu emitee ko munaana nobulombolombo katonda omugulumivu yagamba: “MAZIMA SADDAAKA YABAAVU NE BAMASIIKINI NA BAGIKO LAKO NABAYINGIRA MUDDIINI NGABAABITIIBWA KULWOKUBEESEZAAWO emyoyo gyabwe nabali mubuddu nabamabanja nemukubo lyaka tonda nomutambuze nga kyalaalikibwa kuva wakatonda era katonda mumanyi era mulamuzi”.\n◘ Njawuloki eri wakati womwavu ne masikiini?\nOmwavu ne masikiini: bombi yoyo atalina kyakulya kyakola oba omulimu katugeze ogwo gwayinza okwe yambisa mukufuna ekyokulya ye nabantube, ate yye masiikiini yasinga okubeera mumbeera embi okusingako omwavu.\n◘ Beebaani abagikolako?\nAbagikolako: beebasimbibwaawo nennabbi (S.A.W.) oba imamu (A) oba omulamuzi washariya oba asisitantiwe abeerenga asoloza zaka nokugibala nokugituusa gyebali oba abagisaanira.\n◘ Ate abokubeesezaawo emyoyo gyabwe?\nMu- Allafati Quluubuhumu: bebasiramu a’bo abaweesa obusira mu bwabwe ekitiibwa nakubawa ssente’ oba abakaafiiri kulwekigendererwa kyokuboaleeta mubusiramu, oba okubaya mba abasiramu mukudifenndinga kubo bennyini.\nKirungi okulaza nti: mazima tewali bufuzi nadowoza ya imamu (A) ne asisitantiwe.\n◘ Ate abaddu?\nAbaddu beebo abagulibwa nebateebwa.\n◘ Ate abamabanja?\nAbamabanja beebo ababanjibwa nga baalemwa okusa sula amabanja gaabwe musharia.\n◘ Ate abati mukkubo lya katonda?\nAbali mukkubo lyakatonda kwekusansaanya mumakubo gobulungi agabuna nga okuzimba emizigiti nentindo nebirala [naye mukukozesa omugabo guno mwetagisaamuolukusa lwa imamu (A) oba omulamuzi washaria]\n◘ Ate omwana wekkubo?\nOmwana wekkubo: yoyo omutambuze akutuseeko, oyo senteze gweziweddeko nga talina bwangu bwakwewo labbanja asobole okuddayo obanga okwewola kumu kalubiriza nga bwekitamwanguwira kutunda ebimu kubyo bugaggabwe ebiri munsiiye oba okupangisa asobole okuddayo munsiiyo, mazima aweebwa ezimuzzaayo naye nakalombolombo olugendo obutabeera lwabujeemu.\nEgyo gyemiteeko gyabasaanira zaka, wabula waliwo akalombolombo eri oyo gwowa zaka alina okubeera mukkiriza era nga Simulesi wasswala era nga tanywa mwenge oba okweyolesa nebyetamibwa era alina okuba nga tasansaanya zaka mubyabujeemu, era alina oku beera nga okumuwa zaka sikumuyamba kukyonoono nakukola kibi newankubadde nga tazisansaanya mu byabujeemu.\nNakalombolombo akalala kwekubani talimwabo abaliisibwa nenannyini kuwa zaka nga mukaziwe, era alina okuba nti asaanira simuhashimiyya, ate kisaanira eri omuhashimiyyi yekka okuwaayo zaka eri omuha shimi nga yye.


Bukedde Online - Owa laavu ejjira ku kkiisi Coronavirus atuuse okukulemesa!\nEyanoonyeza mu Bukedde bamuzaalidde ssukaali...\nSSENNYIGA wa Corona Virus, bw’atuuse mu baagalana n’akuba ‘nkulimba’. Ebikolwa ebimu eby’okusinda laavu ng’okukuba kkiisi, okukomba ebbakuli byonna biri mu lusuubo\nBano baabadde balya bulamu ku One Ten Club gye buvuddeko.\nSSENNYIGA wa Corona Virus, bw’atuuse mu baagalana n’akuba ‘nkulimba’. Ebikolwa ebimu eby’okusinda laavu ng’okukuba kkiisi, okukomba ebbakuli byonna biri mu lusuubo.\nBannassaayansi bakyakola naye engeri gye bagamba nti kyetaaga buyonjo, tetumanyi oba nga gye binaggweera nga ne Kiyira bamugambye nti abamulina bamukendeeze.\nKubanga ggwe omukazi oyinza okuba nga wanaabye, naye nga ye omusajja gw’oli naye mu kaboozi, okuva ku makya bwatyo bwali.\nKati mu kumuteera Kiyira, n’okuba obuwuka buno obumuli ku mubiri ne bukwesogga. Ate ng’abasawo baagambye nti bwo bwezira kulaba awatobutobu nga bulumba.\nKati bannabukalu bagenda okudda ku mulembe! Oba n’abasajja ababadde basaba amazzi nga bali mu kaboozi, bagenda kutuuka okwegayiriranga bannyini go bagasibe.\nWabula ate ekizibu ekiriwo nti gy’okoma okugamba omukazi asibe amazzi ago nga yabadde acamuse bulungi, ate gy’akomya okugasumulula; wamma ne lwogooma.\nEbyo eby’omusajja okukwata omukazi eri wansi mbu amuteeka mu muudu, nabyo kati bya mpuna.\nMpozzi ng’amaze kunaaba mu ngalo. Kubanga engalo z’omusajja bwe ziba nga tannazinaaba, n’akwata mu bbakuli ya munne, ayinza okumuyingizaamu akawuka nga tategedde.\nLaba nnabe bw’agwa! Ate ebyo ebyokwegwa mu kifuba kubanga owulira omuntu wo omwagala okufa, nabyo kati bifu.\nKubanga laba bw’ogwa munno mu kifuba nga yaakayingira ekisenge kubanga osanyuse okumulaba n’okuba nti omwebaza olw’ebyo by’agenda okukukolera nga tannasiibula naye ate olw’okuba omubiri gwo gubadde mucaafu, n’omusiiga! Wano nno emberenge w’egagidde.\nKubanga olaba otya ku ssavu lyo ate n’osooka odduka onaabe osobole okujja okuliwa haaga! Kati ne kituuka ku bawala abatera okweyazika engoye ku bannaabwe nga bagenda okukyalira abalenzi baabwe.\nLaba bwe weeyazika olugoye nga nnyini lwo yalwambala n’alekamu akawuka ka Coronavirus! Ggwe n’olowooza nti onyumye, era n’omulenzi wo olukulabako wamma n’atyemuka emmeeme naye ng’oleese nawookeera wa vayiraasi agenda okubayiribya oba oluusi n’okubasaanyaawo! Bino byonna kye bisongako, kyakukyusa mbeera na kuyiga kubikka ku maddu.\nEra n’okukyusa emmeketa y’akaboozi.\nKiisi muzikube naye nga mumaze kunaaba.\nEbyo bye muwoza mbu ate bw’omala okunaaba ebbugumu liba ligenze, mubiveeko. Kati mukimanyiire nti wadde munno aba akyannyogoga oluvannyuma lw’okunaaba, kkiisi gimuwe; kale y’eneekomyawo ebbugumu.\nMukyuse embeera! Emboozi eno mugyogereko ne daalingi wo mulabe bye mulina okukyusaamu, si kulwa ng’omu ku mmwe ate atandika okulowooza nti munne yamukyaye ng’amulaba akyusizzaamu; ng’aleeta emimwa bagikombe, ate nga munne agiddusa! OMWAMI waffe yaηηambye nti tova mu ssimu ye.\nOtandise n‛okukubira mukamawe ng‛omugamba nti ayagala omwami waffe. Era kati agambye nti essimu agenda kugiteekamu ‘pass word‛ era tokitwala bubi naye olw‛embeera zo kubanga yaswadde ewa mukama we.\nN‛ekirala ne mwannyina naye wamuvuma jjuuzi nga tokimanyi kubanga erinnya yateekamu ‘Baby wange‛.\nAte ng‛erinnya eryo ffenna tulimanyi bulungi nti omwami waffe ly‛ayita mwannyina. Kati mwana wange okwo Owa laavu ejjira ku kkiisi Coronavirus atuuse okukulemesa! kubeera kumanyiira.\nNga ggwe bw‛otoyagala kukwata ku ssimu yo era n‛essimu y‛omusajja gyesonyiwe. Olaba bw‛omuswaza ng‛oyogera ne mukamawe ng‛omuvuma nga bw‛ayagala omwamiwo! N‛ekirala era n‛oyomba ne mwannyina ng‛omuvuma nga bw‛ayagala omwami wo! Mwana wange ekigambo ssimu giveeko era mutuufu ddala okukugamba nti agenda kuteekamu ‘password‛ nga tosobola kumanya bamukubira era yadde gwe okukuba essimu ye.\nOba omwami waffe yakuwa ‘pass word‛ y‛essimu ye ng‛osobola okugikozesa ng‛oyagala ssente, nze ndowooza kino yakikola ng‛amanyi nti tolina kizibu ky‛ogenda kusanga era omwesiga.\nNaye ate bw‛akugamba ebirala ate n‛otandika okunonooza okulaba ani akubye ate naawe n‛omukubira


Bukedde Online - Enju y’owa Kwagalanabbanka egitwala\nNantaba azzeemu okulumba Namuganza: 'Todda...\nAKATUUBAGIRO k’ebyenfuna mu ggwanga kongedde okunyiga abagagga kkooti eragidde okutunda amaka g’omugagga Tom Mugenga ku nnyondo lwa bbanja lya buwumbi bubiri.\nAmaka agali mu lusuubo. Mu katono, Mugenga ne mukyala we\nDdoola 819,204 (2,949,134,400/- eza Uganda) Mugenga yazeewola mu Bank Of Africa Kenya nga yalina okuzisasula abeere ng’azimazeeyo mu February omwaka guno.\nYateekayo omusingo gwa maka ge agatudde ku Bbulooka 244 poloti 948 Kyaddondo.\nAmaka gasangibwa Kisugu mu Kampala mw’abeera ne famire ye. Mugenga mmemba mu kibiina kya ‘Bagagga Kwagalana’ era ye nnannyini Mugenga Holdings e Mombasa Kenya.\nEbbanja bwe lyamuyinze obuzito, bbanka n’emutwala mu Kkooti Enkulu mu Kampala etaawulula enkaayana z’ebyobusuubuzi ebalamule.\nMu February w’omwaka guno kkooti yasazeewo ng’ekkiriza bbanka okutunda amaka enunule ssente zaayo.\nMukyala we Sarah Mugenga yakwataganye n’abaana baabwe okuli; Fred, Andrew ne Prince Mugenga ne bajulira mu kkooti ejulirwamu nga bawakanya ennamula ya Kkooti Enkulu.\nNga batema empenda ezisoboka, omukyala n’abaana baasabye kkooti okuwa ekiragiro okuyimiriza okutunda amaka gaabwe era October 25, 2017 Omulamuzi Jane Alividza yawadde ekiragiro ekiyimiriza enteekateeka z’okutunda.\nEkiragiro kino yakiweereddeko akakwakkulizo nti okuyimiriza okugatunda ne bwe kibeera kiweddeko, balina okuba nga basasuddeko waakiri ebitundu 30 ku 100 ku ssente ezibabanjibwa.\nKyokka ekibatadde ku bunkenke, ekiragiro kiggwaako December 23, 2017. Kino kyongedde okutunduzza ab’amaka ga Mugenga emmeeme ne baddayo mu kkooti okugisaba eyongezeeyo ekiragiro kino.\nEnsonga ze bawadde, omukyala agamba nti kyokka tebamanyi lunaku ki kkooti ejulirwamu lw’egenda kuwulira musango gwabwe kyokka beeraliikirivu nti ekiragiro bwe kiggwaako bbanka eyinza okugenda mu maaso n’etunda amaka gaabwe.\nTOM MUGENGA Y’ANI?\nOmwaka oguwedde minisita w’ebyensimbi Matia Kasaija yalangiridde nti Gavumenti yabadde yeddizza emu ku kkampuni za Mugenga eya Kisoro Potato Processing plant ng’emulemeredde.\nDayirekita mu kkampuni ezimu eza Sudhir Rupareria okuli; Dolphin Suites, Forest Cottages, Speke Hotel, Kampala Parent’s School, Rosebud Ltd, Sanyu FM, eyali bbanka ya Crane, Crane Financial Services ne Crane management.\nMusuubuzi era mmemba mu kibiina kya Bagagga Kwagalana.\nDayirekita mu kkampuni ya Mugenga Holdings Ltd.\nMusajja mufumbo ne Mukyalawe Sarah Mugenga nga balina abaana n’amaka e Kisugu.\nMugenga agambibwa okubeera nga yali omu ku bagagga mu Kampala abaalaajanidde gavumenti omwaka oguwedde ebasuule omukono ng’amabanja gabatudde mu kifuba.\nABAGAGGA ABALALA ABANYIGIRIZIDDWA EMBEERA ENO:\nEbizimbe bya John Ssebalamu okuli Money Centre (Mini Price) ne Naiga Chembers byalugenze olw’embeera.\nGeorge William Kajoba eyabadde nnannyini Sajovalo Hotel ku Lubaga Road naye yasigadde mu ttayo olw’ebbanja lya KBC Bank.


Bukedde Online - Oulanyah alangiridde okwesimba ku Kadaga ku bwasipiika\nOMUMYUKA wa Sipiika wa Palamenti, Jacob Oulanyah agambye nti mwetegefu okuttunka ne Rebecca Kadaga ku kifo kya Sipiika singa agaana okumulekera nga bwe bakkaanya mu 2016. Oulanyah yagambye mu May wa 2016 yali asazeewo avuganye ne Kadaga, kyokka bwe baasisinkana olukiiko lwa NRM olw'oku ntikko olwa CEC ne bamumatiza era n'akkiriza okulekera Kadaga. "Twakkaanya mu lukiiko olwalimu Pulezidenti Museveni ne Kadaga yennyini ne bammatiza mulekere asobole okukulembera ekisanja ekyokubiri.\nKyokka kyanneewuunyisizza bwe namuwulidde ng'agamba nti akomawo ku bwasipiika" Oulanyah bwe yagambye. Yagasseeko nti wadde nga ku mulundi oguwedde yakkiriza okuva mu lwokaano, ku mulundi guno tajja kukikola kuba engeri Kadaga gy'akyusaamu ebigambo bye tewa kifaananyi kirungi eri bannabyabufuzi abato.\nBye bakkaanyaako mu lukiiko lwa CEC, Oulanyah agamba nti bye baayanjulira n'olukiiko lw'akabondo k'ababaka ba NRM. Oulanyah yagambye nti kyamwewuunyisizza ate okulaba Kadaga ng'atambula ku ttivvi ez'enjawulo ng'asaba okuddamu okumulonda. "Bw'aba ng'ayagala kulabikira ku ttivvi, ndowooza kyandibadde kirungi ne bategeka okukubaganya ebirowoozo ne batuyita ffembi, olwo abantu ne basalawo,"Bwe yagambye. Waliwo enkola eyayitibwangamu emabegako, Sipiika n'alondebwa nga bayita mu kukkaanya ng'ekigendererwa kyali kya kulaba nga Sipiika abeera wa bonna.\nOulanyah era yawakanyizza ne Kadaga by'ayogera nti ye yayamba ekiteeso ky'okukyusa konsitityusoni ne bakyusa ennyingo 102 (b) eyaggyawo ekkomo ku myaka gya Pulezidenti. Yagambye nti gwali mulimu gwa babaka bonna abaateeka n'okukuba akalulu era talaba nsonga lwaki Kadaga yeetwala nti ye yakiyisa. Yagasseeko nti bw'aba akubiriza enkiiko tabeera na kyekubira, era bw'awulira Kadaga by'ayogera biraga nti bw'aba akubiriza enkiiko abeera aliko aludda lw'ayagala luwangule.


Luganda - Our Lady of Africa Parish, Mbuya\nOmukolo gwa Matrimonio\nAb’oluganda abaagalwa ennyo, mukunngaanye mu nnyumba y’Ekkereziya. Mwagala omubaka ow'Ekkereziya n'ekibiina kyonna kibeerewo nga Katonda asiba okwagala kwammwe okukunyweza obutalekaamu kasagala. Abaamala edda okutukuzibwa mu Batismu, nga bafunye okwagala batyo, Kristu yennyini okwagala okwo yakuwa omukisa, ne kufuuka kunywevu, olw'essakramentu, nga kwa maanyi, buli omu n’anywerera ku munne ennaku zonna, nga bagumira byonna obufumbo bye bubatuma.\nOmusaserdooti abuuza abagole, ne bayanukula\nOmusaserd: (Gundi ne gundi) Ekkereziya wa Katonda mumusaba ki?\nAbagole: Okufumbiriganwa ng'Eklezia wa Katonda bw’alagira.\nomusaserdooti abuuza abazadde b’abagole\nOmusaserd: Abazadde b'abaana bano, mukkirizza abaana bammwe bafumbiriganwe?\nOmusaserd: (Gundi ne gundi) tewali abawalirizza? Obufumbo Mubwerondedde ne mubwesiimira ku bwammwe?\nAbagole: Tewali atuwalirizza tubwesiimidde.\nOmusaserd: Mwetegese obutaswaaza bufumbo nga mwagalana, buli omu ng'assamu munne ekitiibwa okutuusa ddi na ddi?\nOmusaserd: Mwetegese okusanyukira mu kuzaala abaana, nga Katonda bw’aliba ababawadde, n'okubagunjula nga Kristu\nn'Ekkereziya bwe balagira, nga n'enneema za Matrimonio bwe zibayamba?\nOmusaserd: Essakramentu lino teribawa nneema yokka,libatikka n'omugugu. Ekiragaano kye mukuba kya kutuusa kufa, mu bizibu ne mu byangu, mubwavu ne mu bugagga, mu bulamu ne mu bulwadde, mu buvubuka ne mu bukadde. Omugugu mukkiriza okugwetikka?\nAbagole: Tukirizza kasita enneema ya Katonda w'eri.\nOmusaserd: Anti mwagala okukuba ekiragaano ekitukuvu ekya Matrimonio, kale mwannyina w'omugole, mu linnya ly'abazadde mwana munno mukwase munne gwe yeerondedde.\nMuko agaba omuwala\n1. Omugole omusajja: Nze, …………nkufuna ggwe ……….. obeere mukazi wange, nkulagaanya okukunywererako ne bwe tulibeera obulungi, ne bwa tulibeera obubi ne mu bulwadde ne mu bulamu; nja kukwagala, nja kukussaamu ekitiibwa ennaku zonna ez’obulamu bwange\nOba Omusaserdooti abuuza\n2. (Gundi) oyagala okuwasa (Gundi) ono abeere mukazi wo nga Kristu n’Ekkereziya bwe baagala?\nOmugole Omusajja: Njagala\n1. Omugole omusajja: Nze, …………nkufuna ggwe ……….. obeere baze, nkulagaanya okukunywererako ne bwe tulibeera obulungi, ne bwa tulibeera obubi ne mu bulwadde ne mu bulamu; nja kukwagala, nja kukussaamu ekitiibwa ennaku zonna ez’obulamu bwange\n2. (Gundi) oyagala okufumbirwa (Gundi) ono abeere balo nga Kristu n’Ekkereziya bwe baagala?\nOmugole Omukazi: Njagala\nEkiragaano kyammwe kino kye mukubye, mu maaso g'Eklezia, Omukama ow’ekisa akikakase, abawe n'omukisa\ngwe mungi ddala. Katonda Ky'amaze okugatta omuntu takigattululanga.\nOmusaserdooti awa empeta omukisa\nTwegayirire: Ayi Katonda, nnyini kigambo ekitukuza byonna, empeta eziri wano ziwe omukisa, buli yenna anaazeeyambanga nga bw’oyagala, nga teyeerabidde na kukwebaza, olw’okukoowoola n’erinnya lyo ettukuvu, muyambe aziggyemu obulamu obw’omwoyo n’omubiri. Tukikusaba nga tuyita Kristu Mukama waffe.\nOmugole omusajja akwata empeta n’aginaanika mukazi we ng’agamba nti:\n(Gundi) nkuwa empeta eno otegeere nti nkwaagala era nja kukunywererako okutuusa okufa. Mu linnya lya Patri n'erya mwana ne'rya Mwoyo Mutukirivu. Amiina.\nOmugole omukazi naye akwata empeta n’aginaanika bba ng’agamba nti:\nOmusaserdooti afundikira ng’agamba nti:\nOmusaserd: Baliba babiri mu mubiri gumu, Mu linnya lya Patri n'erya Mwana n'erya mwoyo Mutukirivu.


Biblica® Bayibuli Entukuvu, Endagaano Enkadde nʼEndagaano Empya ekwatiddwa ku katambi™ Ezeekyeri 48\n1 “Gano ge mannya g’ebika:\n“Ku nsalo ey’Obukiikakkono, okuva ku nnyanja n’okuyita mu kkubo Agekusulooni okutuuka awayingirirwa mu Kamasi n’okutuuka Kazalenooni ekiri ku nsalo y’e Ddamasiko ku luuyi olw’Obukiikakkono okuliraana Kamasi, okuva ku luuyi olw’ebuvanjuba okutuuka ku luuyi olw’ebugwanjuba, gwe guliba omugabo gwa Ddaani.\n2 N’okuliraana Ddaani okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Aseri.\n3 N’okuliraana Aseri okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Nafutaali.\n4 N’okuliraana Nafutaali okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Manase.\n5 N’okuliraana Manase okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Efulayimu.\n6 N’okuliraana Efulayimu okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Lewubeeni.\n7 N’okuliraana Lewubeeni okuva ku luuyi olw’ebuvanjuba okutuuka ku luuyi olw’ebugwanjuba guliba mugabo gwa Yuda.\n8 “Okuliraana Yuda okuva ku luuyi olw’ebuvanjuba okutuuka ku luuyi olw’ebugwanjuba gwe guliba omugabo gwe muligaba ng’ekirabo eky’enjawulo. Obugazi guliba mayilo munaana, n’obuwanvu okuva ku luuyi olw’ebuvanjuba okutuuka ku luuyi olw’ebugwanjuba guliba ekipimo kye kimu, ng’ogumu ku migabo gy’ebika. Mu makkati g’ekitundu ekyo we waliba ekifo ky’Awatukuvu.\n9 “Omugabo ogw’enjawulo gwe muligabira Mukama guliba obuwanvu mayilo munaana n’obugazi mayilo ssatu. 10 Omugabo ogwo ogwawuddwako guliba gwa bakabona era guliba mayilo munaana obuwanvu ku luuyi olw’ebuvanjuba, n’obugazi mayilo ssatu ku luuyi olw’Obukiikakkono, n’obugazi mayilo ssatu ku luuyi olw’ebugwanjuba n’obuwanvu mayilo munaana ku luuyi olw’Obukiikaddyo. Mu makkati g’ekitundu ekyo we waliba ekifo ky’Awatukuvu wa Mukama. 11 Ekifo ekyo kiriba kya bakabona abaatukuzibwa bazzukulu ba Zadooki, abaamperezanga n’obwesigwa ne batawaba ng’abaana ba Isirayiri bwe baakola, era ng’Abaleevi abalala bwe banvaako. 12 Kiriba kirabo kyabwe eky’enjawulo ekiggiddwa ku mugabo ogwawuddwa ku nsi, ekifo ekitukuvu ennyo okuliraana ekitundu ky’Abaleevi.\n13 “Okuliraana ekitundu ekya bakabona, Abaleevi balifuna omugabo, obuwanvu mayilo munaana n’obugazi mayilo ssatu. Obuwanvu bwonna buliba mayilo munaana n’obugazi mayilo ssatu. 14 Tebateekwa kukitunda newaakubadde okukiwaanyisa; wadde okuggyamu ebibala ebisooka eby’omu nsi kubanga kitukuvu eri Mukama.\n15 “Ekitundu ekirifikkawo ekiweza obuwanvu mayilo munaana n’obugazi mayilo emu kiriba kifo kya bulijjo eky’ekibuga, okuzimbamu ennyumba. Ekibuga kiriba wakati wakyo, 16 era ebipimo byakyo biriba ku luuyi olw’Obukiikakkono mayilo emu n’ekitundu ne ku luuyi olw’Obukiikaddyo mayilo emu n’ekitundu, ne ku luuyi olw’ebuvanjuba mayilo emu n’ekitundu, ne ku luuyi olw’ebugwanjuba mayilo emu n’ekitundu. 17 Ekifo ekiri ebbali w’ekibuga kiriba n’ebipimo byakyo; ku luuyi olw’Obukiikakkono mita ebikumi bibiri mu nkaaga, ne ku luuyi olw’Obukiikaddyo mita ebikumi bibiri mu nkaaga, ne ku luuyi olw’ebuvanjuba mita ebikumi bibiri mu nkaaga, ne ku luuyi olw’ebugwanjuba mita ebikumi bibiri mu nkaaga. 18 Ekitundu ekirifikkawo okuliraana omugabo omutukuvu, kiriba obuwanvu mayilo ssatu ku luuyi olw’ebuvanjuba ne mayilo ssatu ku luuyi olw’ebugwanjuba, n’ebibala byamu bye biriba emmere y’abakola mu kibuga. 19 Abakola mu kibuga baliva mu bika byonna ebya Isirayiri. 20 Ekifo kyonna awamu kiriba kyenkana obuwanvu n’obugazi ze mayilo munaana buli luuyi. Ekyo kye kiriba ekirabo eky’enjawulo eky’omugabo omutukuvu, awamu n’ettaka ly’ekibuga.\n21 “Ekitundu ekirifikkawo ku njuyi zombi ez’omugabo omutukuvu n’ettaka ly’ekibuga biriba bya mulangira. Okugenda mu Buvanjuba ekimu kiriba mayilo munaana ez’omugabo omutukuvu okutuuka ku nsalo ey’Ebuvanjuba, n’ekirala okudda mu Bugwanjuba kiriba mayilo munaana okutuuka ku nsalo ey’Ebugwanjuba. Ebifo ebyo byombi okuliraana emigabo egy’ebika biriba bya mulangira. Omugabo omutukuvu, awamu n’Awatukuvu wa yeekaalu, biriba wakati wakyo. 22 Ekitundu ky’Abaleevi n’ettaka ly’ekibuga biriba wakati mu kitundu ky’omulangira. Ekifo ky’omulangira kiriba wakati w’ensalo ya Yuda n’ensalo ya Benyamini.\n23 “N’ebika ebirala birigabana bwe biti:\n“Okuva ku luuyi olw’ebuvanjuba okutuuka ku luuyi olw’ebugwanjuba, gwe guliba omugabo gwa Benyamini.\n24 N’okuliraana ensalo ya Benyamini okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Simyoni.\n25 N’okuliraana ensalo ya Simyoni okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Isakaali.\n26 N’okuliraana ensalo ya Isakaali okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Zebbulooni.\n27 N’okuliraana ensalo ya Zebbulooni okuva ku luuyi olw’ebuvanjuba okutuuka ku luuyi olw’ebugwanjuba, guliba mugabo gwa Gaadi.\n28 N’okuliraana ensalo ya Gaadi ku luuyi olw’Obukiikaddyo, ensalo eriba kyenkanyi okuva ku Tamali n’etuuka ku mazzi ag’e Meribasukadeesi, n’okutuukira ddala ku Nnyanja Ennene, ye Meditereniyaani.\n29 “Obwo bwe butaka bw’oligabanya ng’omugabo mu bika bya Isirayiri, era egyo gye giriba emigabo gyabwe,” bw’ayogera Mukama Katonda.\n30 “Gino gye giriba emiryango egy’ekibuga egifulumirwamu:\n“Okuva ku luuyi olw’Obukiikakkono, obuli mayilo emu n’ekitundu obuwanvu, 31 emiryango girituumibwa ng’ebika bya Isirayiri bwe biri. Era emiryango egy’oluuyi olwo giriba esatu, omulyango ogwa Lewubeeni, n’omulyango ogwa Yuda n’omulyango gwa Leevi.\n32 Ne ku luuyi olw’ebuvanjuba obuli mayilo emu n’ekitundu obuwanvu, emiryango giriba esatu: omulyango ogwa Yusufu, n’omulyango ogwa Benyamini, n’omulyango ogwa Ddaani.\n33 Ne ku luuyi olw’Obukiikaddyo obuli mayilo emu n’ekitundu obuwanvu, emiryango giriba esatu: omulyango ogwa Simyoni, n’omulyango ogwa Isakaali, n’omulyango ogwa Zebbulooni.\n34 Ne ku luuyi olw’Obugwanjuba obuli mayilo emu n’ekitundu obuwanvu, emiryango giriba esatu: omulyango ogwa Gaadi, n’omulyango ogwa Aseri, n’omulyango ogwa Nafutaali.\n35 “Okwetooloola ekibuga waliba mayilo mukaaga obuwanvu.\n“N’erinnya ly’ekibuga okuva mu kiseera ekyo liriba: ‘Mukama Katonda ali omwo.’ ”


Bukedde Online - Abakozi na yunivasite bavunaaniddwa gwa kubulankanya ssente\nAbakozi na yunivasite bavunaaniddwa gwa kubulankanya ssente\nKkooti erabudde Gavt. ku bavunaanibwa okutta...\nAbadde aduumira ab'ewa Kisekka okwekalakaasa...\nAbakozi ba yunivasite y'e Soroto babatutte mu kkooti lwa kubulankanya obukadde 15. Banno baagasimbaganye n'omulamuzi Nabende eyagaanyi okubayimirira okutuusa nga November 12,2019 lwe banaakomezebwaawo mu kkooti.\nAbasibe nga bazzibwaayo mu kaddukulu.\nBya EDWARD LUYIMBAAZI ne IGNATIUS KAMYA\nABAKOZI ba Yunivasite y'e Soroti 4 basimbiddwa mu kkooti erwanyisa obukenuzi n’obulyake e Kololo ne bavunaanibwa emisango esatu okuli okukozesa obubi ofiisi zaabwe, okufiiriza gavumenti ssente, obukumpanya n’okwekobaana okufera gavumenti ssente ezisoba mu bukadde 15.\nAbavunaaniddwa kuliko David Omeke 36, omumyuka w'avunaanyizibwa ku by’ettaka n’amayumba mu yunivasite eno, James Odongo, 41, omubalirizi wa yunivasite, Gilbert Otim 35, omuwanika ne Samuel Omonding 49, omuwandiisi be baasimbiddwa mu maaso g’omulamuzi, Moses Nabende n'abasomera emisango egyo.\nOmuwaabi wa gavumenti, Nicholas Kawooya kigambibwa nti nga September 11 okutuusa nga 15 abantu bano baasinziira mu bifo bye balimu ku yunivasite eyo ne bakozesa ssente za yunivasite 15,900,000 nga tebafunye lukusa ne bazeesasula ne bannaabwe abalala nga bagamba nti baazikozesa mu lukung'aana lw'amatendekero aga waggulu olwaliwo okuva nga September 16 okutuuka nga 18 ku Serena Hotel mu Kampala.\nBavunaaniddwa emisango emirala ebiri okuli ogwofiriiza gavumenti ssente n'okwekobaana ne bafera gavumenti ssente. Emisango gyonna baagyegaanye.\nNga bayita mu looya waabwe, Bosco Okiror basabye kkooti okweyimirirwa kyokka omulamuzi Nabende n'agaana okuwulira okusaba kwaabwe kubanga obudde bubade buyise ng’alina emisango emirala egy'okuwulira.\nAbasindise ku limanda mu kkomera e Luzira okutuusa nga Novermber 12, 2019 lwe banaakomawo awulire okusaba kwabwe.\nBano baakwatibwa ekitongole ekirwanyisa obukenezi n'obulyake ekikulemberwa Maj.Edith Nakalema.\nAbakozi ba yunivasite babatutte mu kkooti\nAbaafera yinvesita bavunaaniddwa emisango emirala\nOkusomooza Nkoyoyo kw’ayiseemu n'entalo z'alwanye\nEbbago ly’etteeka eriwera obusamise libasaanudde


Bukedde Online - Bamukutte mu bubbi ne yeekaza, maama ampa buli kimu siraba lwaki nziba\nBamukutte mu bubbi ne yeekaza, maama ampa buli kimu siraba lwaki nziba\n"Nnaliko omubbi ne mbuvaamu nga mu kiseera kino sirina mulimu wabula maama ampa buli kyetaago siraba lwaki nziba, kuba okuva lwe baankuba mu 2019 ne mpisibwa bubi, okuva olwo nnava ku bubbi."\nEYATEEZE omusaabaze ng'ava mu ttakisi n'amubbako essimu poliisi emukutte abatuuze ne bamuwaako obujulizi nga bwali omumenyi w'amateeka ow'olulango.\nHerbert Kalule ye yakwatiddwa poliisi y'oku kapaapaali e Mulago ne bamuggulako omusango gw'okubba essimu ku musaabaze eyabadde ava mu ttakisi ng'ono abatuuze baamuwaddeko obujulizi nga bwali mu kibinja ky'ababbi ekitigomya Kawempe nga buli lw'azze akwatibwa, ayimbulwa.\nKalule (ku ddyo) eyakwatiddwa.\nJustine Mbabazi yagambye nti yabadde ava Mbarara ng'agenda wa muganda we e Mulago bwe yatuuse ku siteegi w'aviiramu e Mulago mu kufuluma ttakisi Kalule we yamunyakuliddeko essimu n'adduka wabula abantu abaamulabye baayambye okumukwata n'atwalibwa ku poliisi.\nKalule mu kwewozaako yagambye nti, "Nnaliko omubbi ne mbuvaamu nga mu kiseera kino sirina mulimu wabula maama ampa buli kyetaago siraba lwaki nziba, kuba okuva lwe baankuba mu 2019 ne mpisibwa bubi, okuva olwo nnava ku bubbi."\nOmutuuze Kato Muwonge yategeezezza nti Kalule y'omu ku batigomya Mulago ng'azze akwatibwa n'ayimbulwa ng'ekisinga okwewuunyisa bazadde be bamuwakanira.\n'Temutuswaza mu za Pearl'\nSteven Kiprotich agumizza bannayuganda mu za IAAF World Championship


Bukedde Online - Omukazi awolerezza bba eyamuttidde muwala we: 'Baze temumuyita mutemu yabadde akangavvula mwana ng’omuzadde'\nUPDF etebuse abajaasi abaagala okuwamba Gavumenti...\nOMUZADDE amaaso gaamumyukidde ku poliisi gye yeetutte okweroopa olw’okubonereza omwana we obubi bwe bamuleetedde amawulire nti afudde.\nBa Kiggundu nga baakagattibwa. Ku ddyo ye Nicole eyafudde.\nWabula mukyala we akaliza abantu ebigambo ku matama ababadde baagala okugajambula omusajja bw’amuwolerezza nga bw’atagenderedde kutta muwala waabwe kubanga abadde amwagala nnyo era okumukuba yabadde amubonereza ng’omuzadde.\n“Omwana nze muzaala, naye omwami wange temumuyita mutemu kuba omwana yabadde amukangavvula ng’omuzadde kyokka omuggo ne gumukuba awabi. Abaana abaagala era tayinza kubatta njagala mu musonyiwe ate nange musonyiye”, Happy Kanyesigye, maama w’omugenzi Nicole Kiggundu bwe yawanjagidde abatuuze.\nNicholas Kiggundu 48, omutuuze mu Juma Cell, mu Lukaya Town Council e Kalungu ye yabadde abonereza muwala we Nicole Fulah ow’emyaka 12, n’amukuba ekiti ku mutwe ekyavuddeko okugwa wansi era olwamutuusizza mu ddwaaliro ekkulu e Masaka n’afa.\nKiggundu amagezi gaamwesibye nga nnyina w’omwana n’abatuuze batwala omwana mu ddwaaliro era yadduse n’agenda ku poliisi gye yabategeereza ebyabaddewo era yabadde akyabannyonnyola n’afuna essimu nti omwana afudde.\nJohn Mukasa, ssentebe wa LCI, Agip Cell awaabadde ensasagge eno, yagambye nti Kiggundu yagenze ku wooteeri ya mukyala we Kanyesigye n’amuloopera muwala we nga bw’amutenguwa nga tayagala kukola mulimu gwonna naye kwe kukwata omuggo amubonereze wabula ebyembi omugo gwamukwasizza ku mutwe ne gumuyisa bubi.\nMaama w’omwana ono eyasangiddwa ku ddwaaliro e Masaka nga muwala we amaze okufa ng’ali mu maziga yagambye nti Nicole y’abadde omwana waabwe omukulu nga bamwagala nnyo era babadde mu nteekateeka za kumuzzaayo ku ssomero lya Waggwa Memorial Primary School e Lukaya, gy’abadde asoma mu P7.\nKanyesigye yagambye nti abadde atera okugenda ne muwala we ku wooteeri, ng’amuyambako ku mirimu era okumuloopa ewa kitaawe yabadde ayagala amubonereze ayige okukola emirimu.\nAlipoota y’omusawo e Masaka yalaze nti omwana ono omuggo ogwamukubiddwa mu mutwe gwaleese omusaayi okwegatta mu bwongo ne mu nkizi ng’era baagenze okumutuusa mu ddwaaliro ng’amaze okufa.\nOluvannyuma omulambo gwaggyiddwa mu ggwanika e Masaka ne gutwalibwa okuziikibwa e Kinoni mu Lwengo.\nAduumira poliisi mu disitulikiti y’e Kalungu, Latif Zaake yategeezezza nti Kiggundu yagguddwaako omusango gw’okutta omwana we ku fayiro nnamba CRB 242/2016, nga balindiridde kumutwala mu kkooti.\nAbafumbo bano baabadde baakamala okwanjula n’embaga mu December wa 2015 nga n’omwana ono yali omu ku mperekeze.\nOmutabaganya wa poliisi n’omuntu waabulijjo e Kalungu, John Francis Asiimwe yasabye abazadde okwewala okubonereza abaana nga balina obusungu obungi kubanga kye kivaako okubakuba awabi n’okubatta.\nN’agamba nti okubonereza omwana si kikyamu naye olina okulaba nga tokuba bifo bya mutawaana kubanga kati omuzadde yeesudde mu buzibu obw’okufiirwa omwana n’okusibibwa mu kkomera olw’obutemu.\nWalukagga yeekyusizza ku by’okumukebera omusaayi\nAbadde mu ADF aloj ja obukambwe...\nAba LDU balaze okusoomoozebwa kwe...


Bukedde Online - KCCA efukamizza Express\nGolola asiimye omutindo gw'abazannyi be\nPlascon enoonya buwanguzi ku Ndejje mu Big...\nKCCA FC esuzze mu kyamwenda oluvannyuma lw'okumegga Express ku ggoolo 3-1.\nDisan Galiwango owa Express Fc (wakati) ng'alwanira omupiira ne Erisa Sekisambu (ku kkono) ne Filbert Obenchan aba KCCA FC.\nPolice 4-0 Tooro Utd\nVilla 1-1 BUL\nGgoolo ya Sadat Anaku, Mike Mutyaba ne Muhammed Yiga (eya kyeteeba) ze ziyambye KCCA okufukamizza Express ku ggoolo 3-1 mu mupiira gwa liigi ogubadde e Wakiso ku Kyabagu Stadium.\nOluvannyuma lw’okulumbibwa ennyo, Frank Kalanda yafunidde Express ggoolo eyabayambye obutava Wakiso ngalonsa. Ggoolo eno ebadde ya peneti eyaleteeddwa Filbert Obenchan eyatemulidde Joseph Sennyondo mu ntabwe ya KCCA.\nObuwanguzi buno, busitudde KCCA ne bugitwala mu kyokutaano ku bubonero 19 okuva mu mipiira 9. Mu mipiira emirala, Police awatali mutendesi waayo Abdallah Mubiru, ekubye Tooro United ggoolo 4-0 ezigiyambye okuweza obubonero 8.\nMubiru ali ne Cranes gy’akola ng’omumyuka wa Johnathan McKinstry nga leero John Luyinda yaabadde ku katebe ng’omutendesi wa Police. Andrew Samson Kigozi (ggoolo 2), Ben Ocen ne Musa Matovu be bateebedde Police.\nSC Villa eremaganye ne BUL ggoolo 1-1. Richard Wandyaka ye yasoose okufunira BUL ggoolo mu ddakiika y’e 74 wabula wayise eddakiika 2 zokka, David Owori n’afunira Villa ey’ekyenkanyi.


Bukedde Online - Buli eyeesaasira Bobby amusuule ku Zambia\nBuli eyeesaasira Bobby amusuule ku Zambia\nMangat ye kyampiyoni wa mmotoka\nCranes ejjudde: Zambia ejja kutuwuliramu -...\nNGA Cranes eyingira okutendekebwa okwa kaasammeeme nga tennattunka na Zambia ku Lwomukaaga e Namboole, nzudde ensonga bbiri ezeetaagisa okunogerwa eddagala mu bwangu bw’eba yaakufuna ggoolo 2-0 ezigyetaagisa okuyitamu.\nCranes ng’ewangula Kobs 2-0 ku Ssande, nayongedde okwekkenneenya obunafu mu nzannya yaayo. Enzannya y’ekisaazisaazi nasinze kugiraba mu bateebi Geoffrey Massa, Brian Umony ne Mike Serumaga.\nKisoboka okuba nga kiri ku bwongo olw’engeri gye batalina kuvuganya kwa maanyi ku nnamba naye kikosa ttiimu era kiteekeddwa okusalibwa amagezi okuviira ddala ku bukodyo omutendesi Bobby bw’ategese okulumbisa Zambia.\nBobby yakikoonyeeko ku Ssande nti, “ Batera okugayaalirira ne basala ku sipiidi ekiviirako omudigido gwa ttiimu yonna okufa naddala nga tukulembedde omuzannyo.”.\nBwe tuba baakufuna obuwanguzi bwa ggoolo 2-0 ku Zambia, Massa ne banne bateekeddwa okussa puleesa ku bazibizi ba Zambia baleme kwegazaanya mu kuzimba ennumba zaabwe n’obutajja mu maaso kuyamba ku bateebi baabwe.\nSinga kino kibaawo, bajja kutubeerera ba bulabe kuba ggoolo emu Zambia gy’eteebamu, eyongera okuzibuwaza ekibalo kya Cranes n’okuzimba ekiwuggwe mu bazannyi ne kitta n’omudigido kwe bazannyira.\nSi kya nkiso nti ekisenge kyaffe kiragaya naddala bukya Sekaggya ne Nestroy Kizito bannyuka kuzannyira Cranes. Henry Kalungi alina obusobozi okuziba eddibu lya Sekaggya naye tannayambibwa kimala okuva mu bazannyi banne n’abawagizi okusobola okuzimba omutima ogwekkiririzaamu.\nEnsobi y’abawagizi, ya kulabira Kalungi mu kisiikirize kya Sekaggya kye ndowooza nti kikoze kinene okumussaamu ekiwuggwe. Mu ngeri y’emu, omukuumi wa ggoolo, Denis Onyango, Simeon Masaba ne kapiteeni Andy Mwesigwa, abasinza obumanyirivu mu kisenge, tebakoze kimala kutebenkeza Kalungi, gwe ndaba nga gwe bafuula ekyekwaso ku buli nsobi ekolebwa mu kisenge.\nNga Bobby bwe yeesize Kalungi, kiteekeddwa okusensera mu bazannyi banne wamu n’abawagizi kubanga mu buttonde, ekikula kye (Kalungi) mukulembeze ate ng’asoma bulungi omuzannyo ssaako okuzannya ng’azimbirwako ennumba za ttiimu. Olw’obutamwesiga, awalirizibwa okumala gazzaayo mipiira ekikontana n’enzannya ye ey’okuguwummuza agutandikire abawuwuttanyi.\nOkutwalira awamu enzibira ya Cranes ng’ezannya Kobs nagirabyemu obutiitiizi olw’engeri abawuwuttanyi Geoffrey ‘Baba’ Kizito ne Hassan Wasswa gye bamalira amaanyi gaabwe agasinga mu kuzibira ne bwe waba tewaliiyo bateebi ba bulabe. Tulina okulumba ennyo\nAbantu 5 battiddwa e Nyabisha\nObutayimbwa buzzeemu buto mu Kampala, Wakiso ne Mukono\nKCCA ne SC Villa zeesozze semi ya Uganda Cup ne ziwaga\nOfiisa eyasse Ssebulime ayogedde


Bukedde Online - Aboolugave baakununula obutaka bwabwe\nMulwanyammuli (wakati), Ssemogerere (ku ddyo), Godfrey Kigobero owa Bukedde (owookubiri ku kkono) n’abalala mu ttabamiruka w’Olugave.\nEKIRAGIRO kya Kabaka ku kulambula obutaka bw'ebika kivuddeko ab'Olugave okunoonya ensimbi obukadde 100 okugaziya n'okununula ekitundu ku butaka bwabwe e Katende mu ssaza ly'e Mawokota.\nObutaka bw'ekika kino e Katende bwatundwa mu myaka gya 1980. Baalonze katikkiro wa Buganda eyawummula, Joseph Mulwanyamuli Ssemwogerere okubeera ssentebe w'olukiiko olw'okununula obutaka bw'ekika kino.\n"Kabaka yawa ekiragiro eri ebika byonna okweteekerateekeraokulambula kwe ku buli butaka naye gunaabeera gutya ng'atuuse okulambula ekika kyaffe nga tetulina we tumutwala!\nTwagala okusinziira ku ekyo okwongera okugaziya obutaka bwaffe," Mulwanyammuli bwe yategeezezza. Bino yabyogeredde ku Pope Paul Hotel e Ndeeba mu ttabamiruka w'ekika ky'Ougave nga December 4, 2019.\nYasabye banne okwenyigira mu kaweefube w'okusonda ensimbi okugaziya e Katende. "Twafunye omuntu okuliraana obutaka bwaffe eyatuwadde omukisa okugulawo era yeetaaga obukadde 30 ze tulina okumuwa mu bwangu.\nNkubiriza buli yeddira Olugave okuvaayo okwenyigira mu kaweefube w'okusonda ensimbi ate n'amasiga geekolemu omulimu," Mulwanyammuli bwe yagasseeko.\nOmutaka Fred Katende akiikiridde omukulu w'ekika kino, Grace Ssemakula Nduggwa okukola emirimu gy'ekika, yategeezezza nti ekika kyabwe kiri mu kusomoozebwa ng'ate kirina abantu abanene bangi nga ssinga bakwatira wamu basobola okuzza olugave ku ntikko mu bwangu.\nEttaka litwetaagisa obukadde 100 ze tulina okusondera awamu ate bwe tumala tuteekeko enkulaakulana endala" Katende bwe yategeezezza. Baasonze ensimbi obukadde 23 okutandika ku kaweefube ono.\nMunnamateeka John Katende eyabadde omugenyi omukulu yabawadde obukadde 2. Baategese n'ekivvulu ku Theatre Labonita nga December 12,2 019 okwongera okusonda ssente\nPoliisi ekutte omusawo ku by'okukusa ebitundu by'omulambo gw'omubaka\nPalamenti eyimirizza eby'okuziika Omubaka Nebanda


Bukedde Online - Ekya Sobi okulondoola Bobi Wine kitabudde abawagizi be\nBy Vision Journalist\nBobi Wine ng'ali e Kagadi.\nSobi, omusajja ow'omutawaana ennyo ng'amannya ge amatuufu ye Paddy Sserunjogi, okulondoola Robert Kyagulanyi ‘Bobi Wine' kitabudde abawagizi be.\nBalabirizza poliisi ne baggya omukka mu mipiira gy'emmotoka mwe bateebereza nti Sobi mw'atambulira. Abawagizi ba Bobi, kino baakikoledde Kibaale nga bwe babuuza nti ‘lwaki Sobi otulondoola!'\nBaagezezzaako okuggula emmotoka eyo bakakase oba mwali wabula poliisi n'ebalemesa.\nBobi bwe yabadde e Bundibugyo ku Lwokubiri, yategeezezza abawagizi be nti yabadde agudde mu lukwe lw'okumubaako kye bamukola nga kati poliisi yamutaddeko Sobi amulondoole.\nEggulo poliisi e Kibale yalemesezza Bobi Wine okukuba olukungaana mu kifo kye yabadde ategese okwogereramu ne bamutegeeza nti takkirizibwa\nYasanze bakiise ebimotoka bya poliisi mu kkubo. Baamulagidde agende mu kifo ekirala ne bamulaga ekkubo eddala kyokka bwe yalikutte yasibidde ku kkomera.\nWano yavuddewo n'asalawo okusazaamu olukungaaana n'ategeeza abawagizi be nti\nyabadde yeeyongerayo Hoima mu lukungaana olusembayo ku lunaku olwo.\nYabadde afuluma ekibuga n'asanga nga nawo poliisi esuddewo emisanvu ne bamulagirira ekkubo eddala ly'alina okuyitamu.\nYasoose kuwalira oluvannyuma n'apondooka ne bavuga okuyita mu makubo ag'ettaka mu byalo okweyongerayo e Hoima kyokka nga buli waayita bamuwereekereza ebigambo nti bw'abeera awangudde atandikire ku makubo gaabwe amabi okugakola.\nEggulo ku makya Bobi Wine yasimbudde Fort Portal gye yasuze ng'ava e Kasese. Yayingidde ekitundu kya Bunyoro okutandikira e Kagadi, Kibaale okutuuka e Hoima.\nEkkubo gye baamugobedde lyamututte ng'aggukira Kakumiro, era bwe yatuuseewo abantu baawo be baamunaazizzaako amaziga ga ttiyaggaasi w'e Kagadi ne Kibaale bwe baamwanirizza mu ssanyu n'amaanyi n'ayisa ebivvulu mu nguudo era baawerekedde mmotoka ye okutuusa lwe yamazeeko.\nPoliisi yasoose kukuba ttiyaggaasi okugumbulula abantu ne balemerawo.Essaawa zaagenze okuwera 12:00 ez'akawungeezi nga Bobi tannaba kutuuka mu kibuga e Hoima we yabadde alina okukuba olukungaana olusembayo.\nAbaferera mu bbasale z'amasomero bagguse